BSK – Page 3 – Borča\nBSK pred ispadanjem, Partizan šampion\nIshod mečeva pretposlednjeg, 29. kola Superlige nikako nije išao na ruku ekipi BSK-a iz Borče, koja je porazom od Jagodine, a uz pobede Radničkog i Novog Pazara dospela u zonu ispadanja! U senci šampionskog slavlja Partizana u Smederevu i novog razočaranja koje su svojim navijačima priredili fudbaleri Crvene zvezde, porazom od Slobode na Marakani, odigrani …\nBSK slavio u Novom Sadu\nFudbaleri BSK Borče pobedili su u Novom Sadu Donji Srem sa 1:0 u prvoj utakmici 28. kola Super lige Srbije i tako načinili bitan korak u borbi za opstanak u najjačem rangu takmičenja. Izabranici Bogića Bogićevića slavili su golom Ajazdina Nuhija u 61. minutu iz jedanaesterca. Minut ranije fudbaler BSK-a Srđan Ajković iznudio je penal, …\nRadanović: Borči potrebno još sedam bodova\nNovi trener BSK-a veruje u uspeh na početku svoje druge epizode na “Špinjati”. Fudbaleri BSK Borče pokušaće da do kraja sezone izbegnu scenario koji su nagovestili u prethodna četiri kola i ostanu u Jelen Superligi. Predvođeni novim-starim trenerom, Miodragom Radanovićem, imaće zadatak da u duelima sa Donjim Sremom, Jagodinom i OFK Beogradom sačuvaju bodovnu prednost …\nTreći trener na klupi BSK-a ove sezone!\nDo kraja sezone u Jelen Super ligi ostala su još tri kola, ali se još uvek ne zna koji klub će uz Smederevo napustiti elitni rang srpskog fudbala. Klub koji je trenutno prvi “iznad crte”, BSK iz Borče, nalazi se u seriji od četiri uzastopna poraza, pa je uprava kluba rešila da izvrši promenu na …\nTim iz Kule u direktnom okršaju ekipa za ostanak očitao lekciju BSK – 3:0 BSK iz Borče je propustio idealnu priliku da se opasno približi opstanku u Super ligi. Tim iz beogradskog predgrađa nije iskoristio poraz Radničkog od Partizana, već je ubedljivim porazom u 27. kolu ostao na samo plud dva u odnosu na tim …\nŠef stručnog štaba ekipe BSK iz Borče Nebojša Milošević rekao je da njegova ekipa mora da osvoji bodove u duelu sa kulskim Hajdukom. Tim iz Borče se nalazi na 14. poziciji sa samo dva boda više od pretposlednjeg Radničkog 1923 iz Kragujevca koji je u zoni ispadanja. „Borba za opstanak je u potpunosti uzela zamah …\nMilošević: “Držimo opstanak u svojim rukama”\nTrener fudbalera BSK-a iz Borče priznao je da poraz od Spartaka od 3:0 boli ali je izrazio uverenje da njegov tim i dalje drži pitanje opstanka u ligi u svojim rukama. Fudbaleri BSK-a iz Borče doživeli su danas težak poraz od Spartaka u okviru 26. kola JSL. Gubitak bodova protiv Subotičana mogao bi da košta …\nFudbaleri BSK Borče poraženi su na svom terenu od Spartaka sa 3:0 u 26. kolu Jelen Superlige. Trener BSK-a Nebojša Milošević rekao je da je rezultat odraz dešavanja na terenu i da je ekipa Spartaka ZV iskoritila greške njegovih igrača. – Spartak je pobedu zaslužio kvalitetom na terenu. Mi smo posle prvog poluvremena imali negativan …\nMilošević: “BSK ne kalkuliše, želimo opstanak”\nIako u okviru 25. kola JSL fudbaleri BSK Borče gostuju poslednjeplasiranoj ekipi u ligi, trener Nebojša Milošević smatra da će duel sa Smederevom biti jako neizvestan jer kvalitet “Oklopnika” nije očitovan u njihovoj poziciji na tabeli. Trener BSK Borče Nebojša Milošević rekao je danas da njegove fudbalere očekuje kompleksna utakmica protiv Smedereva u 25. kolu …


Kurkuma podstiče oporavak mozga - Zdrava Hrana\nNeki sastojci kurkume, orijentalnog začina koji se sve više odomaćuje i kod nas, imaju sposobnost da podstaknu sposobnost mozga da se regeneriše.\nNedavno istraživanje, obavljeno na životinjama, je pokazalo da ona podstiče rast nevrnih ćelija, za šta se smatra da je deo procesa oporavka mozga. Aromatični turmeron je sastojak koji su istraživači Instituta za neurologiju i medicinu iz Juliha u Nemačkoj ubrizgali direktno u neutralne matične ćelije u mozgu pacova. Potom su skenirali mozak pacova, primetivši da su određeni njegovi delovi bili aktivniji nakon ovog ubrizgavanja. A na kraju eksperimenta, pokazalo se da su ove injekcije poboljšale oporavak i “samopopravku” mozga za 80%.\nTakođe je poznato da sastojci kurkume kao što su ar-turmeron, alfa i beta turmeroni i kurlon mogu da pomognu da se smanje rizici povezani sa moždanim udarom.\nRanija proučavanja su pokazala da ta jedinjenja mogu da blokiraju aktiviranje mikroalgalnih ćelija. Ako se te ćelije aktiviraju, one mogu da izazovu neuroinflamaciju, povezanu sa raznim neurološkim poremećajima.\nOboleli od Alchajmerove bolesti obično imaju više upalnih procesa u mozgu, a kurkumin svakako spada u prirodne supstance koje imaju najbolja potencijalna antiinflamatorna svojstva.


Albanske majke iz Preševa zahvaljuju Vučiću za 18 hiljada evra – Sandžak PRESS\nAlbanske majke iz Preševa zahvaljuju Vučiću za 18 hiljada evra\nVlade Srbije i predsjednika Aleksandra Vučića, posebno njen dio da se za svako četvrto dijete majke nagrade sa 18.000 eura u desetogodišnjem periodu, piše preševska press agencija Presheva jonë, navodi se u saopštenju za medije.\nU saopštenju se ističe da prema press agencija Presheva jonë iz Presevo, samo u Preševu trenutno oko 100 majki očekuje četvrto dijete, a mnoge majke nadaju se, da će se isti tretman uvesti i za majke koje rode peto ili šesto dijete.\nVlada Srbije je donijela strategiju i mjere za podsticaj populacione politike, objavio je u subotu predsjednik Srbije Vučić.\nPored ostalih mjera, rekao je, za prvo dijete majke će dobijati 100.000 dinara jednokratno, a za drugo dijete 10.000 dinara mjesečno tokom dve godine, piše u saopštenju.\nZa treće dijete dobijaće se 12.000 dinara mjesečno u toku deset godina, a za četvtro 18.000 dinara u periodu od 10 godina.\nNaveo je da će to državu u prvom trenutku koštati 12 miliona evra, a da se nada da će biti i više. Sve mjere se odnose na djecu rođenu od 1. januara 2018. Godine, saopštava se.\n21. Marta 2018. Murat Kusturica\nNe zahvaljuju se Vucicu samo majke iz Preseva nago i one s Bezanijske kose tj Karton sitija..Braca Romi su vec pitali Vucica jel moze da ovi sto imaju po osmoro djece dobiju po 36.000 EVRa…jer to je 2×4\njedin nacin da isplati te pare za Vucica je da trazi od Turske da plate izdrzanje za vanbracnu djecu za 500 godina plus alimentaciju..\nA mogo bi da trazi izdrzavanje i za sebe od njegovog oca Fahri Muslie…Ne moze to tako..Da Fahri pravi djecu pa da ih posle izdrzavaju Andjelko i Angelina..Nego Fahri kad vec klatis treba i da platis\n20. Marta 2018. Bosnjak\nZa Albanke mora da vazi jer se njihove kceri udaju masovno za Vlahe\n20. Marta 2018. Berat\nSada ce ovaj kaur taj zakon promeniti ,jos neki dan pa vracamo se mi sve do Smedereva .


Obaveštavamo javnost da je okončan postupak utvrđivanja materijalne štete koja je pričinjena spaljivanjem kuće novinara Milana Jovanovića\nPrema izveštajima veštaka, ukupna vrednost građevinskih radova na Milanovoj kući i garaži iznosi 2.970.919,40 dinara, a za radove na obnovi električne instalacije 257.811 dinara. Procenjena vrednost kućnih aparata i tehnike stradalih u požaru iznosi 1.266.950 dinara.\nAkcija prikupljanja pomoći se nastavlja. Do sada smo prikupili 2.290.785 dinara. Od toga, platili smo:\n150.000 dinara neposredne pomoći za lekove i druga medicinska sredstva,\n19.000 dinara za uslugu veštačenja za oblast elektrotehnike,\n22.000 dinara za uslugu veštačenja za oblast građevinarstva.\nPomoć se i dalje može uplatiti preko platforme donacije.rs ili na žiro račun Slavko Ćuruvija fondacije:\nPolitika: Nije pucano na kuću novinara Milana Jovanovića\nJovanović: Nemoguće da Simonović nije dobio poziv za suđenje, imamo istog poštara\n← UNS: Neprihvatljive uvrede Sergeja Trifunovića novinarki Srpskog telegrafa Ivani Žigić\nAdes-Mevel: S Vučićem ne delimo isti stav kakva je zaista situacija u medijima →


POČETNA NACIONALNE VESTI EPS: Proizvodnja uglja u RB „Kolubara“ stabilna, kreće sanacija opreme\nFoto: Energija Kostolac / arhiva, ilustracija\nProizvodnja uglja na kopu „Tamnava Zapad“ u Rudarskom basenu „Kolubara“ je stabilna i na nju nije uticao požar koji je jutros oko dva časa ugašen na odlagaču jalovinskog sistema, saopštila je Elektroprivreda Srbije.\nTransport uglja ka obrenovačkim termoelektranama odvija se normalno i kop „Tamnava Zapad“ koji daje najviše uglja neće osetiti zastoj zbog odlagača, navodi EPS.\n“Prvo vatrogasno vozilo stiglo je 11 minuta posle prijave požara, a potom iz minuta u minut i ostala. U gašenju požara učestvovalo je 10 vatrogasnih vozila ‘Kolubare’, kao i ostala vatrogasna vozila, a čak 17 cisterni radilo je na gašenju”, rekao je Srđan Alimpijević, direktor površinskih kopova u RB „Kolubara“.\nOn je zahvalio vatrogascima i svim zaposlenima koji su uložili zaista svu snagu, sredstva i napore kako bi požar bio ugašen što pre.\n“Već je dogovorena rekonstrukcija i počele su pripreme da što pre ponovo pustimo jalovinski sistem. S obzirom na vremenske uslove i složenost konstrukcije, u narednim nedeljama u rad ćemo uključiti zamenski odlagač”, kazao je Alimpijević.\nPRETHODNI ČLANAKPU Požarevac: Hapšenje zbog droge, pronađeno oko 1,3kg marihuane\nSLEDEĆI ČLANAKPolicija otkrila ilegalnu benzinsku pumpu, zaplenjeno 2.800 litara nafte


Rusija bez turskog mesa, ribe, mlečnih proizvoda i voća - Sputnjik Srbija\n17:58 17 Januar 2021\n13:13 30.11.2015 (osveženo 13:14 30.11.2015) Preuzmite kraći link\nPrema rečima neimenovanog službenika, Ministarstvo će zvanični i puni spisak zabranjenih proizvoda objaviti do 1. decembra.\nKomentarišući zabranu, zamenik direktora Ruskog instituta strateških studija Mihail Smolin kaže da će zbog toga najviše trpeti turska ekonomija.\nPrema njegovim rečima, za čitav poljoprivredni resor Turske ovo će biti prilično snažan udarac, s obzirom da su oni razvili neke dodatne programe i omogućavali povoljne kredite za proizvođače, kako bi ojačali svoje pozicije na ruskom tržištu.\n„Smatralo se da je to za tursku poljoprivredu dobra perspektiva, ali ponašanje turskih političara je sve dovelo u pitanje…“, rekao je on.\nKako kaže, poznato je da Rusija zaključuje brojne ugovore za uvoz poljoprivrednih proizvoda iz zemalja Južne Amerike, koji će biti nešto skuplji, imajući u vidu transportne troškove, i dodaje da su nekada i takvi koraci neizbežni s obzirom na datu političku situaciju.\n„Ne možemo da ne reagujemo, tim pre što turska strana zauzima vrlo nekonstruktivan stav i ne želi da se izvini ili čak razmotri mogućnost za tako nešto…“, zaključuje on.


Istorija na EXIT-u: Oboren rekord dnevne posete od 56.000 ljudi! Istorija na EXIT-u: Oboren rekord dnevne posete od 56.000 ljudi!\n5. jula 2019. — Autor: EXIT\nVeče su obeležile vanvremenske pesme jedne od najvećih muzičkih grupa svih vremena, The Cure! Punokrvni, celovečernji koncert u trajanju od preko dva i po sata upisao se u najsvetlije trenutke Exita, ali i kompletne muzičke istorije na ovim prostorima. Među skoro trideset pesama koje su Robert Smith i ekipa odsvirali našle su se i „Friday, I’m In Love“, „Just Like Heaven“, „Close to Me“, te brojne druge koje su se horski pevale na glavnoj bini ispunjenoj do poslednjeg mesta.\nSvi oni mogli su da vide spektakularni vatromet uz koji je završena ovogodišnja ceremonija otvaranja koja je za temu imala zaštitu Planete Zemlje, a u okviru koje su se publici obratili društveni aktivisti iz severnoameričkog plemena Standing Rock, ogranka Sijuksa čiji su članovi danas na prvoj liniji borbe za očuvanje života na Zemlji, te Henry Ammar, pozvavši posetioce da šire mir i ljubav i tako započnu globalnu „revoluciju svesti“. Njima su se na glavnoj bini pridružili najpoznatiji jutjuberi sa ovih prostora koji su, u saradnji sa Balkan Tube Festom, preneli ekološku poruku svojim pratiocima putem društvenih mreža, a u ceremoniji su učestvovali i Marko Louis koji je svoju pesmu Tribe posvetio upravo festivalu, te Genadi Tkachenko.


Prevodi sa srpskog na albanski jezik - Audio verzija\nBez obzira na aktuelnu političku situaciju, a najpre zahvaljujući činjenici da Prevodilački centar Akademije Oxford u svom timu ima i stručnjake posebno usmerene na rad sa albanskim jezikom, to smo možda i jedina institucija u celoj zemlji koja vrši uslugu prevođenja svih vrsta materijala sa srpskog jezika na albanski. A kada kažemo svih vrsta, to je zaista tako, jer osim prevoda dokumenata i različite dokumentacije (poslovna, građevinska, medicinska, tenderska i druge), prevodimo i sadržaje časopisa, knjige, tekstove, ali i serije, filmove i reklamne poruke, pa čak i web sajtove. Jednom rečju, sve što je našim klijentima potrebno da sa našeg jezika bude prevedeno na albanski, naši prevodioci i sudski tumači će ispuniti i to u relativno kratkom roku, a po ceni kojom će svaki klijent biti i više nego zadovoljan, kada se uzme u obzir izuzetno visok kvalitet obrade dokumenata.\nOsim prevođenja, vršimo i uslugu korekture, odnosno lekture onih materijala koji su već prevedeni sa našeg na albanski jezik. Ova usluga se odnosi na sve one prevode koji nisu urađeni profesionalno, a koje će lektori i korektori tima Akademije Oxford obraditi u skladu sa smernicama koje nalaže prevodilačka struka, tako da će ispuniti zahteve svih klijenata i po najboljim uslovima im dostaviti kvalitetno obrađene sadržaje bilo koje vrste.\nPosebno napominjemo da je svaki prevodilac i sudski tumač koji je specijalizovan za rad sa albanskim jezikom ujedno i izvorni govornik ovog jezika, što kvalitet prevođenja podiže na znatno viši nivo, a posebno kada je reč o pružanju usluge usmenog prevoda, što je isto usluga koju pružamo zainteresovanim klijentima. Sem konsekutivnog i simultanog prevoda, koji se često sreću, naši stručnjaci pružaju i usluge prevođenja uz pomoć šapata. Takođe, našim klijentima nudimo i mogućnost za iznajmljivanje opreme za simultano prevođenje po povoljnim uslovima.\nSvaki klijent kome su potrebni prevodi ličnih dokumenata ili, pak poslovne, medicinske, građevinske, te dokumentacije za tender, kod nas će dobiti kompletnu obradu ovih sadržaja, pod kojom se podrazumeva i usluga overe prevedenih dokumenata od strane ovlašćenih sudskih tumača. Na taj način klijenti znatno štede svoje vreme, ali i novac, jer nemaju potrebe da traže zvanično lice koje će im overiti prevedene sadržaje, uzevši u obzir da se jedino dokument koji je preveden sa srpskog jezika na albanski i overen pečatom sudskog tumača tretira kao zakonski i pravno važeći, te je u rangu sa svim ostalim originalnim dokumentima.\nIpak, da stvar nije baš toliko jednostavna, jasno pokazuje i činjenica da za pojedine dokumente nije dovoljan samo prevod i overa prevoda, koju vrši sudski tumač, već se zahteva i specijalna vrsta overe poznata kao haški Apostille pečat. A kako su za ovu, rekli bismo nadoveru zaduženi isključivo precizno određeni sudski organi širom naše zemlje, to nijedan prevodilac i sudski tumač Akademije Oxford nije dužan da poseduje informacije o njoj. Naravno, to ni u kom slučaju ne znači da neće svoja saznanja podeliti sa klijentima i uputiti ih na onu adresu na kojoj mogu da dobiju važeće informacije o overi Apostille pečatom. Pod tim najpre mislimo da klijent treba da se raspita da li se i za dokument koji želi da naši stručnjaci prevedu sa srpskog jezika na albanski uopšte potrebna ova vrsta overe, te u slučaju da jeste neophodno je da saznaju i po kom principu ona treba da bude izvršena. Radi se o tome, da su u praksi prisutna dva najčešća modela ove overe, a blagovremenim informisanjem, klijenti znatno štede svoja novčana sredstva i vreme. Jedna varijanta podrazumeva da se prvo dokument donosi u određeni sud kako bi se stavio haški pečat na njega, pa ga onda naši stručnjaci prevode, ali ovom prilikom prevode i sam Apostille pečat, te ga na kraju sudski tumač overava svojim pečatom. Druga varijanta ide u suprotnom pravcu, što znači da se najpre dokument donosi u Prevodilački centar Akademije Oxford, kako bi bilo izvršeno njegovo prevođenje sa srpskog jezika na albanski i overa prevoda, a onda se nosi u nadležni sud da se overi haškim Apostille pečatom.\nProces prevođenja dokumenata se donekle razlikuje u odnosu na prevod ostalih materijala, te je neizostavno važno da klijenti ispoštuju proceduru slanja dokumenata, uzevši u obzir da sudski tumač ima obavezu da, pre stavljanja svog pečata na preveden dokument, izvrši njegovo upoređivanje sa originalom, pa su zato klijenti u obavezi da dostave na uvid i originalna dokumenta. Za sve ostale sadržaje, kada nije potrebno izvršiti overu, klijenti imaju mogućnost da sa našim stručnjacima komuniciraju elektronskim putem, odnosno da i oni nama i mi njima obrađene sadržaje šaljemo na mejl, čime se skraćuje čitava procedura i u velikoj meri olakšava.\nŠto se tiče slanja dokumenata, imate mogućnost da angažujete kurirsku službu da nam ih dostavi, odnosno da nam ih pošaljete preporučeno preko “Pošte Srbije” ili da ih donesete lično u našu poslovnicu koja vam je najbliža. Po završetku obrade dostavljenih dokumenata, isto možete da ih lično preuzmete ili da vam ih pošaljemo na određenu adresu. Ako se odlučite za drugu opciju, morate znati i to da dostavu vrši kurirska služba koju angažujemo i da cena ove usluge nije uračunata u cenu obrade dokumenata, tako da se naplaćuje direktno od klijenata, prilikom preuzimanja pošiljke i to po cenovniku te kurirske službe.\nKada su u pitanju hitni prevodi dokumenata, što podrazumeva izradu prevoda u vrlo kratkim rokovima, klijenti imaju mogućnost da prvo pošalju skenirana dokumenta na mejl, a onda i da ih dostave lično na jedan od navedenih načina. Ovakav način slanja se omogućuje klijentima da bi naši sudski tumači i prevodioci mogli da u potpunosti ispoštuju rok za izradu koji, u ovom slučaju navodi klijent.\nIzvod iz matične knjige venčanih, rođenih i umrlih, to jest venčani list, krštenica i umrlica, te potvrda o prebivalištu i uverenje o državljanstvu, tek su neka od ličnih dokumenata koja ćemo na vaš zahtev da prevedemo sa srpskog jezika na albanski. Osim njih, prevodimo i: saobraćajnu i vozačku dozvolu, pasoš, radnu dozvolu, ličnu kartu i dozvolu za boravak, kao i sve vrste dokumenata koja se podnose nadležnim institucijama u različitim prilikama. A pod tim prvenstveno mislimo na: potvrdu o slobodnom bračnom stanju, uverenje o neosuđivanosti, potvrdu o stanju računa u banci i o redovnim primanjima, saglasnost za zastupanje, potvrdu o stalnom zaposlenju, uverenje o nekažnjavanju, te sve ostale vrste uverenja, potvrda, saglasnosti i izjava.\nPrevodimo i poslovnu dokumentaciju, a klijenti nam se najčešće obraćaju sa zahtevom za obradom: rešenja o osnivanju pravnog lica, osnivačkog akta i statuta preduzeća, bilansa stanja i uspeha, faktura, ali i svih vrsta poslovnih ugovora i odluka, te mnogih drugih dokumenata koja se tiču poslovanja određene kompanije. Tekovine Evropske Unije, presude o razvodu braka, kao i sve vrste sudskih rešenja, presuda, tužbi i žalbi, takođe prevodimo sa srpskog jezika na albanski.\nOsim toga, prevodimo i građevinsku, tehničku i medicinsku dokumentaciju, kao i dokumentaciju za tendere. Pored dokumentacije o medicinskim proizvodima i lekarskih nalaza, sa srpskog jezika na albanski prevodimo i laboratorijska ispitivanja tehničkih uzoraka, specifikacije farmaceutskih proizvoda, kao i građevinske projekte i sva ostala dokumenta i materijale koji su vezani za oblast farmacije, medicine i građevinske industrije.\nNa zahtev klijenata prevodimo i dokumenta koja se predaju nadležnim službama, a usko su vezana za oblast obrazovanja, kao što su: svedočanstva završenih razreda osnovne i srednje škole, diploma i dodatak diplomi, prepis ocena, uverenje o položenim ispitima, potvrda o redovnom školovanju, ali i diplomske, seminarske i naučne radove, te rezultate naučnih istraživanja i naučne patente, te ostala dokumenta iz oblasti nauke i obrazovanja.\nA sa srpskog jezika na albanski prevodimo i sve vrste audio i video materijala, a sem reklamnih poruka i serija, prevodimo i obrazovne, informativne, zabavne i dečije emisije, te animirane, crtane, igrane i dokumentarne filmove. Specifičnost ove usluge se ogleda u činjenici da svako kome su potrebni prevodi pomenutih video i audio materijala, kod nas mogu da dobiju i uslugu njihove kompletne obrade, koja podrazumeva njihovu sinhronizaciju i titlovanje. Tako klijenti dobijaju u relativno kratkom roku sadržaje koje mogu da plasiraju na radiju, televiziji, u bioskopu ili na internetu, odnosno gde god to žele.\nDa bi prevođenje web sajtova sa srpskog jezika na albanski bilo maksimalno uspešno i profesionalno, neophodno je angažovati stručnjake koji su specijalizovani za ovu oblast prevođenja. Naši prevodioci i sudski tumači će izvršiti prevođenje sajtova uz primenu svih pravila dobre optimizacije, a koliko je SEO (Search Engine Optimisation) bitan u ovom slučaju, vrlo brzo će shvatiti svaki klijent, uzevši u obzir da će tako preveden sajt u optimalnom roku biti na mnogo boljoj poziciji u polju pretrage. Sem sajtova, prevodimo i sadržaje online kataloga i prodavnica, ali i softvere, to jest bilo koju aplikaciju ili program koji zahtevaju naši klijenti.\nPored toga, prevodimo i reklamne materijale, poput: plakata, flajera, reklamnih letaka, brošura, kataloga proizvoda i usluga, PR tekstove, te sadržinu vizit kartica. Takođe, prevodimo i tekstualne materijale bilo koje tematike, dužine i kompleksnosti. Menadžment, psihologija, nauka, obrazovanje, farmacija, marketing, medicina, sociologija, politika, finansije, bankarstvo, komunikologija, ekonomija, filozofija, građevinska industrija i informacione tehnologije su samo neke od oblasti za koje može da bude vezana tema ovakvih sadržaja.\nSa srpskog jezika na albanski prevodimo i knjige, a sem udžbenika, prevodimo i književna dela i poezije i proze, ali i beletristiku i romane. Uz to, obrađujemo na vaš zahtev i sadržinu časopisa, kako dečijih i ilustrovanih, tako i naučnih i specijalizovanih, ali i novinske članke.\nPrevođenje video materijala sa srpskog jezika na albanski\nBez obzira koja vrsta video materijala da je u pitanju, naši prevodioci i sudski tumači će ga u najkraćem roku i po najpristupačnijoj ceni prevesti sa srpskog na albanski jezik. A na vaš zahtev obrađujemo i audio materijale svih vrsta, tako da kod nas možete dobiti prevod dokumentarnih, animiranih, igranih i crtanih filmova, ali i serija, reklamnih poruka, te obrazovnih, informativnih, dečijih i zabavnih emisija.\nVrlo često sa ponosom ističemo da je Prevodilački centar Akademije Oxford jedina institucija u našoj zemlji koja klijentima nudi kompletnu uslugu obrade pomenutih sadržaja, te uz prevod, vršimo i njihovu sinhronizaciju ili titlovanje, a prema vašim zahtevima i potrebama. Za uslugu titlovanja su zaduženi profesionalni titleri, koji su dugi niz godina u ovom poslu i rade ga maksimalno profesionalno, tako da ne morate brinuti, jer se sigurno neće dogoditi da dođe do uobičajenih grešaka koje možemo da vidimo često u praksi, kao što su na primer kašnjenje titla ili njegovo isuviše brzo pojavljivanje. Što se tiče usluge sinhronizacije, nju prepuštamo grupi umetnika koja je prvenstveno specijalizovana za pružanje ove usluge i vrši je sa velikim uspehom već dugi niz godina.\nA sa srpskog na albanski jezik prevodimo i bilo koju vrstu web sadržaja, kako sajtove, tako i online kataloge i prodavnice, pa čak i sve vrste softverskih programa i aplikacija. Svaki prevodilac i sudski tumač koji je angažovan za prevođenje ovakve vrste materijala poštuje pravila dobre optimizacije prevedenih sadržaja, te na pravi način implementira sve smernice SEO (Search Engine Optimisation), kako bi se tako preveden sadržaj što bolje kotirao u polju pretrage.\nPrevod marketinških materijala sa srpskog na albanski jezik\nSa srpskog jezika na albanski prevodimo apsolutno sve sadržaje koji se tiču oblasti marketinga. A prevodioci i sudski tumači se tokom ovog procesa u potpunosti rukovode marketinškim pravilima, sa kojima su upoznati, uzevši u obzir da imaju dugogodišnje iskustvo u obradi baš ovakvih materijala, te pronalaze najbolji način da određenu marketinšku poruku na pravi način prezentuju i na albanskom jeziku. Naime, dobro je poznata činjenica da reklamni materijali vrlo često sadrže i svojevrsnu poruku za potencijalne kupce proizvoda ili korisnike usluga koje se tim putem reklamiraju, ali da ona mahom nije vidljiva na prvi pogled, jer je to pravi način da dopre do svesti potencijalnih klijenata. Upravo tu i takvu poruku, prevodilac i sudski tumač sa posebnom pažnjom obrađuju, trudeći se da je približe i onim klijentima kojima je albanski jezik maternji ili se, pak njim služe u komunikaciji.\nOsim vizit kartica, flajera, plakata i reklamnih letaka, sa srpskog jezika na albanski prevodimo i PR tekstove, kataloge i usluga i proizvoda, kao i brošure i sve druge vrste reklamnih materijala.\nSem toga, prevodimo i tekstualne sadržaje različite kompleksnosti, dužine i tematike. Izbor tema kojima vladaju naši prevodioci i sudski tumači je zadivljujući, pa ćemo pomenuti samo neke od oblasti za koje mogu biti vezane teme ovakvih saadržaja: politika, ekonomija, finansije, bankasrtvo, pravo, filozofija, sociologija, psihologija, komunikologija, marketing, menadžment, ekologija i zaštita životne sredine, informacione tehnologije, farmacija, medicina, građevinska industrija, ali i sve ostale grane i prirodnih i društvenih nauka koje ovom prilikom nismo pomenuli.\nNa zahtev klijenata, sa srpskog jezika na albanski prevodimo i seminarske i diplomske radove, kao i naučne patente, rezultate naučnih istraživanja i naučne radove, odnosno sve vrste dokumenata i drugih sadržaja koji se odnose na oblast nauke.\nUsmeno prevođenje sa srpskog jezika na albanski je usluga koju takođe pružaju prevodioci i sudski tumači Akademije Oxford i to sa izuzetnim uspehom. Jer, osim visokih stručnih kvalifikacija, oni imaju i dugogodišnje iskustvo u obavljanju ove usluge, te sate i sate usmenog prevođenja u ovoj kombinaciji jezika, tako da sa sigurnošću možemo da kažemo da će svaki klijent koji njih angažuje biti u potpunosti zadovoljan kvalitetom pružene usluge.\nUzevši u obzir da je svaka vrsta usmenog prevođenja za koju smo specijalizovani, to jest konsekutivno, simultano i šapatno, posebno namenjena za određeni tip događaja, to je opšta preporuka da klijenti koji imaju potrebu za angažovanjem naših stručnjaka najpre dostave informacije o događaju koji organizuju, kako bismo mogli da pripremimo odgovarajuću ponudu, te maksimalno uskladimo vrstu usmenog prevođenja sa organizacijom samog događaja, jer je to ujedno i jedini način da i njegovi organizatori i učesnici budu zadovoljnu uslugom usmenog prevoda sa srpskog jezika na albanski koju pružaju naši stručnjaci. Od klijenata se očekuje da nam dostave informacije o konceptu samog događaja, broju učesnika, predviđenom trajanju, kao i da nas informišu o karakteristikama prostora u kome treba da bude održan. Upravo na osnovu tih informacija će članovi našeg stručnog tima da pripreme adekvatnu ponudu.\nU slučaju da je za određeni događaj najbolje primeniti simultano prevođenje, zainteresovanim klijentima nudimo i iznajmljivanje opreme za simultano prevođenje i to po cenama i uslovima kojima će biti i više nego zadovoljni.\nSem ove usluge, na zahtev klijenata vršimo i redakturu materijala koje je već neko preveo, ali ko nije u potpunosti ispoštovao smernice prevodilačke struke, te ih nije obradio na profesionalan način. Lektori i korektori koji su, takođe u našem timu, će u optimalnom roku obraditi ovakve materijale, bez obzira da li je reč o dokumentima ili drugim sadržajima, te vam ih na dogovoren način dostaviti, tako da će čak i najzahtevniji klijenti sigurno biti zadovoljni.\nDa bismo preveli sva dokumenta sa srpskog na albanski jezik neophodno je da klijenti ispune dva najvažnija uslova, koji se odnose na dostavu originalnih dokumenata na uvid i dobijanje informacije o overi haškim Apostille pečatom.\nNajpre je važno da klijenti imaju na umu da Prevodilački centar Akademije Oxford uz uslugu prevoda svih vrsta dokumenata, vrši i uslugu njihove overe, za koju je zadužen sudski tumač, te na taj način klijentima omogućuje da u relativno kratkom roku dobiju dokument koji je sa našeg jezika preveden na albanski, a samim tim što poseduje pečat sudskog tumača, može da se koristi u različitim situacijama kada je to potrebno, te se sa stanovišta prava i zakona tretira kao i svaki drugi dokument. Sudski tumač prilikom overe, prvo upoređuje originalan dokument sa prevedenim, pa je to osnovni razlog zbog čega su klijenti dužni da dostave i originale na uvid.\nSa druge strane, klijenti moraju da znaju i to da postoje određena dokumenta za koja se pored prevoda i overe sudskog tumača, zahteva i specijalna vrsta overe koju vrše određeni sudski organi Republike Srbije, a koja je poznata kao overa haškim Apostille pečatom. Da ne bi bilo zabune, u pojedinim slučajevima se vrše i jedna i druga overa, odnosno da bi neka dokumenta bila pravno validna, moraju da budu overena i Apostille pečatom i pečatom sudskog tumača, stim što se postupak overe može razlikovati u zavisnosti od toga koji je dokument u pitanju. Baš iz tog razloga i naglašavamo da je najbolje da se klijenti na vreme raspitaju u nadležnoj sudskoj instituciji najpre da li je potrebna ova vrsta overe i za njihov dokument, te ako jeste da dobiju informaciju i na koji način treba da bude izvršena. Dva najzastupljenija vida overe haškim pečatom podrazumevaju da se prvo dokument donosi na obradu kod naših stručnjaka, te kada prevodilac i sudski tumač završe svoj deo posla, klijent ga nosi u nadležni sud da se overi i haškim pečatom, dok drugi proces kreće od overe Apostille pečatom, pa onda naši stručnjaci prevode ne samo sadržinu dokumenta, već i samog pečata, a onda tako obrađen dokument overava ovlašćeni sudski tumač koji je član našeg tima.\nSamim tim što će imati sve potrebne informacije, klijent će znati da li prvo dostavlja dokument na obradu našim stručnjacima ili ga nosi u sud koji je nadležan za overu Apostille pečatom, čime će znatno uštedeti i vreme i novac. Budući da overa haškim pečatom nije u nadležnosti naših stručnjaka, oni nisu dužni ni da poseduju ove informacije, što naravno ne znači da neće klijentima izaći u susret, te ih uputiti na one institucije koje su za ovu vrstu overe nadležne.\nKako se zahteva dostava originalnih dokumenata na uvid, to ih možete doneti lično ili poslati preporučenom poštanskom pošiljkom, odnosno preko kurirske službe na adresu naše najbliže poslovnice. Isto tako, možete da zahtevate da mi vama pošaljemo obrađena dokumenta na određenu adresu, a možete da ih preuzmete i lično. Međutim, morate da znate i to da se usluga slanja naplaćuje nezavisno od usluge prevoda i overe dokumenata i to prema ceni kurirske službe koja je vrši.\nSamo ukoliko vam je prevod dokumenata sa srpskog na albanski jezik potreban u naročito kratkom roku, možete prvo dokumenta poslati u elektronskoj formi, odnosno na naš mejl, ali ste u obavezi da originale dostavite u najkraćem mogućem roku na uvid. Naši prevodioci i sudski tumači će na taj način uspeti da ispoštuju vaš zahtev, te vam dostave obrađena dokumenta u roku koji ste naveli.\nPrevodilac i sudski tumač Akademije Oxford obrađuju sva lična i poslovna dokumenta, a sa srpskog na albanski jezik prevode i tekovine Evropske Unije, sve vrste sudskih tužbi, žalbi, presuda i rešenja, te punomoćja, sertifikate, licence i druga pravna akta.\nTakođe, na vaš zahtev obrađuju i: saobraćajnu dozvolu, potvrdu o prebivalištu, ličnu kartu, dozvolu za boravak, pasoš, uverenje o državljanstvu, vozačku dozvolu, potvrdu o prebivalištu, radnu dozvolu, kao i izvode iz matičnih knjiga rođenih, venčanih i umrlih, to jest krštenicu, venčani list i umrlicu, te sva ostala lična dokumenta.\nPored toga prevodimo i sve vrste dokumenata koja se podnose nadležnim institucijama, poput različitih potvrda, saglasnosti, izjava i uverenja, a u praksi se najčešće zahtevaju prevodi sledećih dokumenata sa srpskog na albanski jezik: potvrda o stalnom zaposlenju, uverenje o nekažnjavanju, potvrda o stanju računa u banci, potvrda o slobodnom bračnom stanju, saglasnost za zastupanje, potvrda o redovnim primanjima i uverenje o neosuđivanosti.\nUz to, naši prevodioci i sudski tumači će obraditi i sva dokumenta koja se odnose na poslovanje pravnog lica ili preduzetnika, a između ostalog, sa srpskog na albanski jezik prevodimo: statut preduzeća, rešenje o osnivanj upravnog lica, godišnje poslovne izveštaje, osnivački akt preduzeća, bilanse uspeha i stanja, revizorske izveštaje, fakture, te sve vrste poslovnih odluka i ugovora.\nPrevodi građevinskih projekata sa srpskog na albanski jezik\nUzevši u obzir da i građevinski projekti spadaju u zvanična dokumenta, klijenti moraju da ispoštuju proceduru slanja, jer se od njih zahteva da tom prilikom dostave i originale na uvid. Takođe je vrlo važno i da se najpre raspitaju o tome da li postoji potreba za overu haškim Apostille pečatom, a tu informaciju mogu da dobiju u sudu koji je nadležan. Ukoliko, pak ne uspeju da pronađu informaciju o tome kome sudu treba da se obrate, uvek mogu da kontaktiraju najbližu poslovnicu Akademije Oxford, jer iako naši prevodioci i sudski tumači nisu dužni da poseduju informacije o ovoj vrsti overe, sigurno će učiniti sve da klijentima olakšaju čitav postupak, te im daju informacije koji sudski organi su za nju nadležni. Posedovanje ove informacije je naročito važno, jer se najčešće primenjuju dva postupka, a od njihove vrste zavisi i da li klijent prvo dostavlja dokumenta nama na obradu ili ih nosi u nadležni sud, kako bi se izvršila overa haškim pečatom. A sve to utiče i na brzinu postupka i na troškove, tako da je definitivno najbolje prvo potražiti informaciju o overi Apostille pečatom.\nKada je u pitanju način dostave, uzevši u obzir da je potrebno dostaviti originale, klijenti imaju tri opcije. Najpre mogu da ih donesu lično u našu poslovnicu koja im je najbliža, zatim mogu da angažuju kurirsku službu da nam ih dostavi i imaju mogućnost da originalna dokumenta pošalju preporučeno, preko “Pošte Srbije”.\nSa druge strane, prevedena i overena dokumenta mogu da dobiju na kućnu adresu ili da ih lično preuzmu u našoj poslovnici. Ako žele da im prevodi dokumenata budu dostavljeni na adresu, važno je da napomenemo da se cena ove usluge ne uračunava u cenu prevoda i overe, već se naplaćuje nezavisno i to po važećem cenovniku kurirske službe.\nOsim građevinskih projekata, sa srpskog jezika na albanski prevodimo i dokumentaciju za tender, medicinsku i tehničku dokumentaciju. Pored laboratorijskih analiza tehničkih uzoraka i uputstava za rukovanje, prevodimo i: specifikacije farmaceutskih proizvoda, uputstva za lekove i karakteristike proizvoda, lekarske nalaze i dokumentaciju o medicinskim proizvodima, kao i sva ostala dokumeta koja se odnose na oblast farmacije, medicine i građevinske industrije.\nNa zahtev klijenata, prevodimo i sva dokumenta koja se predaju nadležnim institucijama u mnogim situacijama, a odnose se na oblast obrazovanja. Pored svedočanstava završenih razreda osnovne i srednje škole, sa srpskog jezika na albanski prevodimo i: diplome i dodatke diplomi, uverenja o položenim ispitima, prepise ocena, nastavne planove i programe fakulteta, potvrde o redovnom školovanju i ostala dokumenta koja se tiču ove oblasti.\nA sa našeg na albanski jezik prevodimo i sve vrste književnih dela, kako beletristiku, tako i romane, prozu, pa čak i poeziju, ali i udžbenike.\nPoslovnica srpski na albanski albanski na srpski


Uporedo sa dobrim igrama u prvenstvu, kuglašice Jedinstva su u ovoj sezoni bile uspešne i u Kupu Srbije. Na finalnom turniru koji je održan u Novom Sadu 28. i 29. aprila 2007. godine Novobečejke su u polufinalu pobedile Hajduk iz Kule 7:1 i plasirale se u finale, dok su u drugoj polufinalnoj utakmici kuglašice Venusa iz Bačke Topole načinile veliko iznenađenje i pobedom protiv Pionira 5:3 (3.090:3.061) obezbedile da se u finalu protiv Jedinstva bore za pobednički pehar Kupa Srbije.\nNažalost, u finalu Kupa kuglašice Jedinstva nisu uspele da osvoje duplu krunu, pošto su izgubile od Venusa 6:2 ( 3.111:3.058).\nJEDINSTVO - HAJDUK: 7:1 (3.061:3.003) Kolarević – Milićević 1:0 (489:482), Kirti – Đukanov 1:0 (539-505) , Santo – Stojanović 1:0 (543:518) , Eremić – Đurišić 1:0 (510:486), Monika Kiš – Joković 0:1 ( 470:523), Kosoruš – Anđelković 1:0 (510:489).\nVENUS – JEDINSTVO 6:2 ( 3.111:3.058) Tot – Ernješi 1:0 (535:496), Milaković – Eremić 1:0 (523:487), Gere – Kosoruš 1:0 ( 493:477), Trajković – Kirit 1:0 (549:540), Rajčan – Monika Kiš 0:1 (504:518), Klobušicki – Santo 0:1 ( 537: 540).\nNakon osvajanja titule prvaka države čestitke su stizale sa svih strana, a predsednik opštine Milivoj Vrebalov, nekada i sam sportista, upriličio prijem za kuglašice. Predsednik Vrebalov čestitao kuglašicama osvajanje titule, a posebnu zahvalnost izrazio kapitenu ekipe Đenđi Kirti, koja više od dve decenije sa uspehom predvodi ekipu. Pored čestitki kuglašice su dobile prigodne poklone, dok je sportski direktor kluba Sava Pajić, poklonio predsedniku opštine dres kuglašica „Jedinstva“ sa natpisom „Šampionke 2007“.\nU svemu prve\nKuglašice Jedinstva iz Novog Bečeja, mogu se pohvaliti da su u svemu prve. Tako su prve i jedine u našoj državi osvojile evropski Kup 2000. godine u Skoplju.\nKada je 1993. godine formirana Savezna Republika Jugoslavija, postale su prve prvakinje nove\nNa kraju, u analima srpskog kuglanja ostaće zabeležno, da su se kuglašice Jedinstva iz Novog Bečeja, 2007. godine, prve okitile titulom prvaka Republike Srbije.\nUčinak kuglašica Jedinstva bio je sledeći: Erika Kolarević 539, Marta Ernješi 524, Livia Santo 515, Erika Santo 529, Monika Kiš 508, Đenđi Kirti 544.\nZbog čega nisu postigle bolji plasman najbolje govori izjava kapitena Đenđi Kirti, koju je dala „Bečejskom mozaiku“, po povratku iz Poljske:\n- Na ovako veliko i značajno takmičenje ne ide se bez ozbiljnijih priprema, koje mi nismo imale i sa oslabljenim timom. Zbog renoviranja naše kuglane bile smo prinuđene da treniramo u Bačkom Gradištu, a utakmice igramo u Vrbasu. To je sve uticalo da ostvarimo ovako skroman plasman. Putovale smo puna 23 sata i na sastanak tehničke komisije stigle nekoliko minuta pre otvaranja takmičenja, onda je jasno da je i samo učešće na ovako kvalitetnom takmičenju uspeh.\nVranjevo\t28 Tisa\t49 Matejski brod\t3 duševno oboleli\t21 Arača\t6 Jelena Pauljev\t6 Crkve\t50 Kumane\t88 Aleksandar Berić\t3 Železnica\t2 Škole\t44 Dragan Rauški\t3 Duško Letić\t40 Glavaševa kuća\t11 Karolj Andre\t102 Kafana\t1 Svetlopisci\t24 Slano kopovo\t4 Novi Bečej\t23 Revolucija\t39


Nekad zabranjivana, danas najbolja predstava - Užicka Republika Press\nNekad zabranjivana, danas najbolja predstava\nNa 21.Međunarodnom festivalu malih scena i monodrame u Istočnom Novom Sarajevu, po odluci stručnog žirija, predstava “ODUMIRANJE MEĐEDA”, po tekstu Branka Ćopića, u režiji Nemanje Rankovića i izvođenju Narodnog pozorišta iz Užica dobila je nagradu za najbolju predstavu na festivalu.\nU pet dana trajanja festivala i brojnih predstava i monodrama ova predstava je ubedljivo bila najbolja i odlukom stručnog žirija ponela najgradu za najbolju produkciju.\nPublika u Istočnom Novom Sarajevu je burnim aplauzima pratila glumce i na najbolji način i ona nagradila igru glumaca iz Užica, što je još jedna potvrda kvaliteta produkcije i glumačkog izvođenja ovog dela.\nKostime za predstavu je radila Snežana Kovačević, scenografiju potpisuje Marijana Zorzić Petrović dok je muzika poverena Miroljubu Aranđeloviću Rasinskom.\nInače, komedija „Odumiranje međeda“ obogaćena songovima i replikama koje šalju snažne političke poruke premijerno je izvedeno u Užicu 25. februara prošle godine povodom stogodišnjice rođenja velikog pisca.\n„Odumiranje međeda“ je prva komedija koju je Nemanja Ranković režirao, a koja prikazuje univerzalnu i večitu temu odnosa vlasti i pozorišta. Ćopić ga je napisao pre 58 godina, kao satiričan osvrt na mentalitet i korupciju koji opstaju u svakom vremenu dok “Međedovići” menjaju samo oblik. Govori o ljudima koji su nekad vladali i onima koji danas vladaju, a u prvi plan su stavljeni mito i korupcija.\nPodsećamo, u jesen 1966. godine, Savremeno pozorište u Beogradu zvanično je saopštilo da je na repertoar stavljen Ćopićev komad “Odumiranje međeda”, komedija koja je punih osam godina provela u fioci ove pozorišne kuće. Pa ipak, i pored zvanične objave, predstava je zaustavljena – nije prošla, i skinuta je sa repertoara pre premijere, po nalogu Komunističke partije. Praizvedba je iz centra pozorišnih zbivanja “pomerena” u unutrašnjost – u Narodno pozorište u Zrenjaninu, sezone 1966/67.


Pomoć u lečenju Ane Popović – Podrinske\nPomoć u lečenju Ane Popović\nHU „Ana“ organizuje humanitarno- prodajnu izložbu\nUz prigodan program, uz prisustvo predstavnika Grada i gostiju, Humanitarno udruženje „Ana“ otvorilo je u ponedeljak u Galeriji Kulturnog centra trodnevnu prodajnu izložbu radova ruskih akademskih slikara humanitarnog karaktera, a prihod je namenjen za lečenje sugrađanke Ane Popović.\n-Ovim gestom želimo da doprinesemo prikupljanju neopodnih sredstava za lečenje naše sugrađanke, ali, takođe, pošto njena borba zaista dugo traje, da pošaljemo motivacionu poruku da nije sama, da je grad uz nju i da ćemo se boriti zajedno do konačnog ozdravljenja. Apelujem na ljude dobre volje da pomognu i daju simboličan dobrovoljni prilog, ukoliko nisu u mogućnosti da kupe neku od slika, koje se prodaju po pristupačnim cenama- poručila je predsednica Humanitarnog udruženja „Ana“ Vesna Milekić.\nU programu su učestvovali đaci Osnovne škole „Majur“ predvođeni učiteljem Veskom Isailovićem, takođe članom HU „Ana“. Iako mali po broju godina, učenik Luka Letić pokazao je da ima veliko srce i poručio da je došao da pomogne Ani da što pre ozdravi, te da treba pomoći svakom kome je pomoć neophodna. Deca su to učinila na najbolji način, pesmom koja je ispunila galerijski prostor i stihovima punim optimizma i vere u ozdravljenje sugrađanke koja je hrabro se boreći zaslužila da u najvažnijoj životnoj bici izađe kao pobednik.\nMilekićeva je uputila zahvalnost Društvu srpsko- ruskog prijateljstva za donirane slike namenjene prodaji, kao i Gradskoj upravi grada Šapca na podršci u organizaciji izložbe. Ovo je peta humanitarno- prodajna izložba koju HU „Ana“ organizuje s ciljem da prikupljena sredstva usmeri za lečenje sugrađanke Ane Popović.\nIzložba će biti otvorena u Galeriji Kulturnog centra do srede, 30. maja, u 12 sati.\nSvi koji žele da pomognu Ani u daljoj borbi mogu poslati SMS poruku sa brojem 32 na 3030 po ceni od 200 dinara (PDV se ne naplaćuje). Pomoć se može uplatiti i na račune: dinarski: 160-404970-91, devizni: 00-540-0000807.1, IBAN broj: RS35160005400000807137


Ćurić sa ambasadorom Švajcarske: Novi razvojni projekti najavljeni u Trebinju | Trebinje Danas\nĆurić sa ambasadorom Švajcarske: Novi razvojni projekti najavljeni u Trebinju\n05.11.2021. u 15:11\nGradonačelnik Trebinja Mirko Ćurić sastao se danas sa ambasadorom Švajcarske Danijelom Hunom, a tema sastanka su bili projekti koje Vlada Švajcarske finansira u našem gradu.\nProjekat vodosnabdjevanja je samo jedan od važnijih projekata koji su značajni za Trebinje, a sastoji se od prava i obaveza, kaže gradonačelnik Trebinja.\nOn ističe da je projekat na početku, a prvi sastanak, na kome ćemo više informacija saznati, zakazan je za ponedjeljak, 8. novembra.\n„Ono što je važno istaći je da i mi kao lokalna zajednica imamo obaveze da ispoštujemo određene procedure, a sve u cilju planiranog ulaska u Evropsku uniju. Ali isto tako da dobijemo određena kreditna sredstva po niskim kamatnim stopama, kako bi mogli da uložimo u naše sisteme vodosnabdjevanja. Trebinje je prepoznato kao lokalna zajednica kojoj se daje šansa i nadam se da ćemo ispuniti sve ono što je neophodno. Ako je krajnji cilj interes ušteda i održivi sistem, bilo da je u pitanju lokalna samouprava ili republički nivo, smatram da je prihvatljivo za sve“, kaže gradonačelnik Trebinja, koji podsjeća na primjer Gradiške koja je kroz sličan projekat ostvarila prihod grantovskih sredstava u iznosu od 16 miliona maraka.\nOn je dodao da je ambasada Švajcarske u Trebinju podržala projekat opremanja i obuke u pet mjesnih zajednica koji je vrijedan oko 200.000 KM.\nUčešće Grada je 60.000 KM, radiće se opremanje, obuka ljudi koji su uključeni u mjesne zajednice, a trajaće do 2023. godine.\n„Pomenuli smo projekte iz energetskog sektora, poljoprivrede i turizma. Otvorili smo i mnoge teme i iskoristio bih priliku da se zahvalim na dosadašnjoj podršci u konkretnim projektima podrške za opremanje mjesnih zajednica na području Trebinja“, kazao je Ćurić.\nDanijel Hun, ambasador Švajcarske kaže da je danas u jednom od najljepših gradova u BiH.\n“Švajcarska će pokušati da ostvari saradnju sa Trebinjem kada je riječ o turizmu, u smislu ulaganja švajcarskih investitora u ovaj sektor. Razgovarano je i o javnom sektoru i projektu vodosnabdjevanja koji je na početku, a saradnja će biti proširena i na druge oblasti”, zaključio je Hun.


Izvor: RTS, 29.Jan.2020, 09:03 (ažurirano 02.Apr.2020.)\nVlada Južne Koreje je saopštila da je mali prirodni zemljotres, koji je zabeležen u Severnoj Koreji, verovatno rezultat seizmičke nestabilnosti u tom regionu koja je posledica nuklearnog testa iz 2017. godine.\nZemljotres jačine 2,5 jedinice Rihtera zabeležen je u provinciji Hamgjong, gde je Severna Koreja vršila testiranja.\n"Bio je to prirodni zemljotres, verovatno uzrokovan >> Pročitaj celu vest na sajtu RTS << šestim nuklearnim testom", navodi se na sajtu Vlade i ističe da je oblast pogođena potresom oko tri kilometra udaljena od mesta testa.\nTo je jedina poznata lokacija na kojoj je Severna Koreja sprovela testiranja. Od oktobra 2006. do septembra 2017. najmanje šest testova je odrađeno.\nPočetkom 2018. godine Pjongjang je naveo da će zatvoriti tu lokaciju.\nIspred male grupe stranih novinara razneti su ulazi u tunele, ali Severna Koreja nije dozvolila inspekciji da dođe i proveri šta je urađeno.


Smeće iz Petnjice može u Rožaje, iako ni Rožaje ne zna šta će sa svojim smećem – Sjever Crne Gore\nSmeće iz Petnjice može u Rožaje, iako ni Rožaje ne zna šta će sa svojim smećem\nPetnjica i dalje bez rješenja, komunalni otpad se i dalje transportuje na rožajsku deponiju\nI pored brojnih pokušaja, lokalna uprava još nije uspjela da na prostoru Bihora pronađe lokaciju za deponovanje komunalnog otpada. Komunalno preduzeće zbog toga smeće s prostora Petnjice transportuje za Rožaje.\nPredsjednik opštine Samir Agović ističe da se radi o izuzetno kompleksnom problemu koji se teško može riješiti bez donošenja nove zakonske regulative. Kaže da su sva dosadašnja nastojanja da se odredi lokacija za privremenu deponiju nailazila na otpor građana.\n„Sve smo uradili da pronađemo mjesto na području Petnjice gdje bi se deponovao komunalni otpad do eventualne izgradnje regionalne sanitarne deponije o kojoj se priča godinama. Definisali smo više lokacija i uključili stručna lica sa strane da nam pruže pomoć. Međutim, svuda smo nailazili na otpor građana, uz konstataciju da niko ne želi smeće blizu svoje kuće ili imovine. Uz to, država nije donijela valjana zakonska rješenja za ovu oblast. Zato smo prinuđeni da, u skladu s postignutim dogovorom, otpad transportujemo u Rožaje, odosno na njihovu deponiju“ – kazao je Agović za „Dan“, dodajući da se ipak nada da će država konačno donijeti uredbu na osnovu koje će se definisati kako će se na najefikasniji način deponovati komunalni otpad ne samo iz Petnjice nego i sa čitavog sjevernog dijela Crne Gore.\n„Lokalna vlast nije za devet godina uspjela da kandiduje lokaciju za privremenu deponiju što samo po sebi govori o nesposobnosti opštinskog rukovodstva. Zbog toga i imamo velike troškove za odvoz smeća za Rožaje. Nadležni prosto okreću glavu od ovog problema, misleći da to treba neko drugi da riješi. Takođe, imamo pojavu da određena količina tog smeća završava na nekim divljim deponijama, što sve zajedno nije dobro i što stvara ružnu sliku iako imamo izvanredne prirodne ljepote, privlačne za brojne posjetioce. Pozivamo nadležne da pokažu više odgovornosti i da svi zajedno nađemo valjano rješenje“ – naveli su iz Bošnjačke stranke.\n„Da bi se došlo do odgovarajuće lokacije za odlaganje otpada i izgradnju regionalne deponije potrebna je veća posvećenost države, jer su lokalne uprave i komunalna preduzeća nemoćni da sami na kvalitetan način riješe ovo pitanje“ – naveli su iz Komunalnog preduzeća u Petnjici.\n„Gdje god bismo uperili prst, uvijek se našao neko da to ospori, jer niko ne želi smeće blizu svog dvorišta. Ovdje mora da se utvrdi javni interes i da država, uz angažman odgovarajućih stručnjaka, kaže poslednju riječ, jer se mi očigledno među sobom ne možemo dogovoriti. Ovo je javni interes i ovo pitanje ne trpi dalja odlaganja“ – istakao je predsjednik MZ Savin Bor Senad Rastoder.\nizvor: Rozaje Free Press/Ocistimo Rozaje\nPrevPredhodniNa okruglom stolu u zgradi Opštine o stambenom zbrinjavanju romske populacije\nSledećiIskra dovela novo pojačanjeNext


Nemaju duše: Teror izvršitelja dok u Srbiji sve više ljudi oboleva i umire! -\n“Katastrofalna situacija kada je u pitanju broj zaraženih od korona virusa”, “trodnevna žalost zbog smrti patrijarha”, “krizni štab hitno zaseda zbog novih mera”, “ostanite kod kuće” – sve to nam se plasira u medijima, ali da li se stvarno neko brine o zdravlju i dobrobiti građana Srbije?!\nDanas su vojna policija, vozilo za selidbe i ekipa bravara ponovo posetili dom porodice Lalović u nameri da pokušaju ponovno iseljenje ove porodice. Nakon pola sata stajanja na ulici su ipak odlučili da se povuku, ali je njihovo pojavljivanje bilo dovoljno da se izvrši psihički pritisak, čime se nastavlja sada već višegodišnje maltretiranje porodice Lalović.\nU sredu 18. novembra došlo je do nasilnog izbacivanja porodice Stanković od strane javnog izvršitelja Nemanje Protića koji je u ranim jutarnjim časovima upao u dom porodice sa policijom i izbacio ih na ulicu. Da stvar bude gora, prisutna je bila i ekipa hitne pomoći.\nVozilo hitne pomoći inače često dežura dok izvršitelji “rade” i tu je čisto ako im zatreba. Tako je i prilikom jednog od prethodnih pokušaja iseljenja porodice Lalović jedno vozilo saniteta stajalo parkirano ispred zgrade oko 45 minuta i to dok su mediji po Srbiji izveštavali kako ljudi umiru zbog nedostatka vozača i vozila hitne pomoći.\nU ponedeljak 16. novembra, javna izvršiteljka Vesna Marković, ista ona koja pokušava da iseli Laloviće, pokušala je iseljenje porodice Ramadani u Bulevaru kralja Aleksandra u Beogradu, ali komšije i solidarni građani nisu to dozvolili. Naravno, svako od ovih iseljenja se dešava uz prisustvo velikog broja pripadnika MUP-a u uniformama i u civilu, nekoliko ljudi iz kancelarije izvršitelja, bravara, službe za socijalni rad, hitne pomoći i slično.\nKrov nad glavom se bavi pravom na dom, a ovo ljudsko pravo je još više ugroženo u doba pandemije i to ne samo zbog virusa, već i zbog neodgovornog ponašanja države. Dom je u slučaju pandemije, ono mesto u kome moramo da ostanemo kako bismo se izolovali ako smo zaraženi i ne bismo širili zarazu.\nZašto onda policija i izvršitelji otimaju domove porodica u sred pandemije, koja je nikada intenzivnija u našoj zemlji?! Zašto građani ne mogu da se okupljaju, a mogu policija i izvršitelji? I to kako bi iste te građane izbacivali na ulicu tokom zime i u sred pandemije.\nZahtevamo da država i Ministarstvo pravde reaguju i hitno obustave iseljenja ljudi iz jedinog doma u toku pandemije.\ntekst prenet sa linka:\nTeror izvršitelja dok se smrtnost povećava


KONKURS za dodjelu sportskih stipendija - International Burch University\nNa osnovu člana 119. Zakona o visokom obrazovanju-prečišćeni tekst (Službene novine KS, broj: 42/13), člana 21. Statuta visokoškolske ustanove Internacionalni Burč univerzitet-International Burch University, Pravilnika o stipendiranju studenata na visokoškolskoj ustanovi Internacionalni Burč univerzitet-International Burch University broj: 01- 966-3/14, od 12.09.2014. godine, te Odluke o raspisivanju konkursa za dodjelu sportskih stipendija u studijskoj 2015/2016. godini za studij na Internacionalnom Burč univerzitetu - International Burch University broj: 01-328/15 od 08.04.2015. godine, Internacionalni Burč univerzitet - International Burch University raspisuje\nza dodjelu sportskih stipendija u studijskoj 2015-2016. godini za studij na Internacionalnom Burč univerzitetu - International Burch University\n• stoni tenis,\n• te drugi pojedinačni sportovi (karate, džudo, taekwondo, plivanje i sl.).\n• učenici koji imaju uspjehe u toku srednjoškolskog obrazovanja (da je bio-la učesnik na općinskom, kantonalnom, federalnom, državnom ili inostranom takmičenju i sl.).\n• učenici koji su aktivni članovi kluba iz oblasti sporta za koji se raspisuje konkurs.\n• uvjerenje o državljasntvu,\n• potvrda da su članovi registrovanog sportskog kluba.\n• dokaze koji potvrđuju učešće na sportskim takmičenjima, (potvrde, certifikati i sl.).\n• dokaz o eventualno osvojenom sportskom takmičenju,\n• preporuke od predmetnih nastavnika, direktora škole, sportskih trenera i sl.\nStipendija se sastoji od potpunog ili djelimičnog popusta od ukupnog iznosa cijene studija za studijsku godinu na Internacionalnom Burč univerzitetu – International Burch University, a u skladu sa Pravilnikom o stipendiranju studenata na visokoškolskoj ustanovi Internacionalni Burč univerzitet-International Burch University broj: 01- 966-3/14, od 12.09.2014. godine, Pravilnik je dostupan na službenoj stranici Univerziteta http://www.ibu.edu.ba/bs/o-nama/propisi.html\nKonačnu odluku o listi kandidata koji ostvaruju pravo na stipendiju donijet će Senat univerziteta, na prijedlog Komisje.\nKandidati trebaju podnijeti prijavu na konkurs, sa potrebnom dokumentacijom i istu dostaviti u zatvorenoj koverti u roku od 30 dana od dana objavljivanja Konkursa na web stranici Internacionalnog Burč univerziteta – International Burch University, lično na protokol Univerziteta ili putem pošte, na adresu: Internacionalni Burč univerzitet-International Burch University, ul. Francuske revolucije bb, 71210 Ilidža, sa naznakom « Konkurs za dodjelu sportskih stipendija u studijskoj 2015-2016. godini za studij na Internacionalnom Burč univerzitetu - International Burch University ».\nInternational Burch University, Internacionalni Burch univerzitet, stipendije, konkurs za stipendije, sportske stipendije


Projekat "Poziv na igru" Nacionalne fondacije\nProjekat „Poziv na igru“ Nacionalne fondacije\nTanjug 6. maja 2021. 13:50\nBEOGRAD – Nacionalna fondacija za umetničku igru iz Beograda u saradnji sa Gradskom opštinom Zvezdara, i ovog proleća organizuje projekat “Poziv za igru”, koji će se realizovati tokom maja i juna, u prostorijama same Fondacije.\n“Poziv za igru” predstavlja projekat kulturno-edukativnog karaktera namenjen deci od 6 do 12 godina sa prebivalištem na opštini Zvezdara, sa idejom i ciljem afirmacije umetničke igre kroz upoznavanje što većeg broja dece sa ovom vrstom umetnosti.\nKroz besplatne časove baleta, savremene igre, primenjene gimnastike, čak i hip-hopa ili brejk densa, deca će imati priliku da se upoznaju sa osnovnim koracima i da uče istoriju igre.\nProjekat vode pedagozi Nacionalne fondacije za umetničku igru, a nakon negovog završetka, biće organizovana audicija za školsku sezonu 2021/22.\nNekoliko najtalentovanih polaznika sa opštine Zvezdara će dobiti godišnje stipendije za nastavak profesionalnog školovanja u Baletskoj školi ove Fondacije.\nNeprestana podrška mladim baletskim nadama je viđena i u aktuelnoj kampanji “Talenti rastu u Srbiji” u vidu atraktivne izložbe u centru Beograda i putem serije bilborda po prestonici.\nTa kampanja, nastala tokom pandemije, koja će trajati sve do kraja ove godine na različitim lokacijama, svakako je skrenula pažnju javnosti na učenike umetničkih škola u Srbiji.\nProjekat sa opštinom Zvezdara, samo je jedan u nizu onih koji promovišu umetničku igru, kroz besplatne kurseve i radionice za najmlađe talente i buduće baletske umetnike.\nNeki od mlađih naraštaja će dobiti šansu da se razvijaju dalje i uče od najboljih svetskih i domaćih baletskih pedagoga, koji rade u okviru Fondacije.


"Osovina voljnih" u EU - brani Evropu od migranata | AzilSrbija\nPočetna / AKTUELNO / “Osovina voljnih” u EU – brani Evropu od migranata\nBERLIN/BEČ, 14.jun – Austrijski kancelar Sebastijan Kurc i ministar unutrasnjih poslova Nemačke Horst Zehofer žele da na regionalnom nivou uspostave saradnju sa Italijom radi sprečavanja ilegalne migracije. Austrija, Nemačka i Italija žele da sarađuju u okviru “osovine voljnih” u politici prema izbeglicama, najavili su oni u Berlinu.\nSebastijan Kurc istovremeno potvrdio je medijima Austrija sa nekoliko zemalja EU planira da osnuje centre za prihvat migranata van Unije gde bi im bila pružena zaštita, ali ne i šansa za bolji život, rekao je on.\nUpitan na javnoj televiziji ORF o postojanju takvog projekta on je rekao da su u toku napori da se van EU formiraju centri za zaštitu gde mogu da budu smeštene izbeglice ali gde im ne bi bio ponudjen “bolji život u centralnoj Evropi”.\nKurc, nije precizirao kome bi bili namenjeni ti centri, ali njegov danski kolega Lars Loke Rasmusen nagovestio je prošle nedelje da razgovara sa nekim zemljama, uključujući i Austriju, o otvaranju “zajedničkih centara” namenjenih migrantima koji nemaju uslov da traže azil u EU ili kojima su odbijeni zahtevi za azil.\nPoslednjih dana se u austrijskim medijima pominje Albanija kao zemlja koja bi mogla da prihvati te centre.\nPrethodno Izazovi u integraciji migranata, tražilaca azila i izbeglica u Srbiji\nSledeće Katarina Volard: Azil u Evropi – Kuda idemo sada?


Crna Gora: Program ekonomskog državljanstva će donijeti milijardu evra – ASinfo Portal\nCrna Gora: Program ekonomskog državljanstva će donijeti milijardu evra\nPODGORICA – Program ekonomskog državljanstva obuhvatiće 2.000 investitora i u naredne tri godine donijeće Crnoj Gori više od milijardu evra, rekao je Armand Arton, predsjednik kompanije “Arton kapital” koja već 15 godina izrađuje takve programe.\nArton je rekao da Crna Gora može da postane “Davos na Balkanu” i objasnio da je uticaj programa ekonomskog državljanstva na ekonomiju pozitivniji što je zemlja manja.\n“Program je postavljen za 2.000 investitora koji će u naredne tri godine da donesu više od milijardu evra Crnoj Gori. Udvostručiće se strane investicije i u tom periodu iznosiće 20 odsto prošlogodišnjeg bruto domaćeg proizvoda /BDP/”, rekao je Arton za crnogorske elektornske medije.\nCrna Gora je, kako je dodao, zemlja sa velikim potencijalom za biznis.\nCrnogorska Vlada priprema normativne i proceduralne pretpostavke za početak programa ekonomskog državljanstva. Zainteresovani investitori moći će da ulože 250.000 evra u neki od razvojnih projekata u nerazvijenom području ili 450.000 evra u razvijenom regionu, koje prethodno odobri Vlada.\nIz Vlade Crne Gore je ranije saopšteno da će biti naplaćivana i naknada do 100.000 evra po zahtjevu i usmjerena u poseban Fond za nerazvijena područja. Srna


Vesti online / Vesti / Srbija / Rusi ucenjuju Srbiju: Ili imunitet, ili gasimo centar u Nišu?\nRusi ucenjuju Srbiju: Ili imunitet, ili gasimo centar u Nišu?\nMoskva pritiskka srpsku vladu da stavi na sto potpisivanje sporazuma o humanitarnom centru u Nišu, dok istovremeno zapadne administracije jasno poručuju da to za vlast u Beogradu ne bi bio dobar potez, piše "Blic".\nSardanja koja bode oči Zapadu: Rusko-srpski humanitrani centar u Nišu\nI ruska administracija, ali i administracije SAD i EU podvukle su crvenu liniju kada je reč o statusu srpsko-ruskog humanitarnog centra. Rusi traže da se njihovim građanima zaposlenim u centru omogući privilegovan status poput diplomatskog i prete da će se naprosto povući i prestati da predviđaju svojim budžetom sredstva za centar.\nDok zapadne vlade imaju vrlo jasnu i kratku poruku - nema povlašćenog statusa za Ruse jer je humanitarni karakter centra samo maska Rusiji za vojnu bazu. Bojazan da centar ima tendenciju širenja na rusku bazu u regionu i Evropi stav je i SAD, što je očekivano, ali i država EU poput Nemačke.\nDva puta odlagan sporazum\nImunitet za Ruse\n* "Zašto Zapadu smeta ruski centar u Nišu?"\n* Ruski centar u Nišu: Moskva traži, Dačić izvršava\nSporazum o imunitetu i privilegijama prvi put je trebalo da bude potpisan 2012. godine, kada je Centar i osnovan. Srbija je, inače, aprila 2015. potpisala Sporazum o pristupanju Srbije Mehanizmu civilne zaštite EU, što u Moskvi tumače kao potez kojim je Brisel želeo da onemogući jačanje ruskog delovanja u Nišu.\nSRBIJA Dačić: Ruski centar ne može da ostane "ni na nebu ni na zemlji"


! /Višak prihoda na računima: Prikupljeno 309 miliona KM više nego 2018. godine / Radio Sarajevo\n! / Višak prihoda na računima: Prikupljeno 309 miliona KM više nego 2018. godine\n06. 09. 2019. u 10:45:00 Radiosarajevo.ba\nPrihodi od indirektnih poreza u osam mjeseci 2019. godine iznosili su 5 milijardi i 259 miliona KM i veći su za 309 miliona KM ili 6,23 % u odnosu na isti period 2018. godine, kada su iznosili 4 milijarde i 950 milliona KM, saopšteno je iz Uprave za indirektno/neizravno oporezivanje Bosne i Hercegovine (UINO BiH).\nNakon što je UIO izvršila povrat PDV-a poreskim obveznicima u iznosu od 992 miliona KM, neto prikupljeni prihodi koji su otišli u raspodjelu korisnicima za period januar - avgust 2019. godine, a to su država, entiteti i Distrikt Brčko, iznosili su 4 milijarde i 266 miliona KM i veći su za 246 miliona KM u odnosu na prihode koje su sa Jedinstvenog računa korisnici dobili u istom periodu 2018. godine.\nPomenutih 246 miliona KM više prikupljenih indirektnih poreza raspoređeno je enttietima Federaciji BiH i RS, s obzirom da državne institucije godinama dobijaju fiskni iznos sa Jedinstvenog računa.\n"Za finansiranje državnih institucija za period januar - august 2019. godine raspoređen je iznos od 496 miliona KM, kao i prethodnih godina. Federaciji BiH raspoređen je iznos od 2 milijarde i 389 miliona KM, RS 1 milijardu i 220 miliona KM, a Brčko Distriktu 130 miliona KM", saopćeno je iz UINO BiH.\nPo osnovu posebne putarine za izgradnju autoputeva i izgradnju i rekonstrukciju drugih puteva (0,25 KM), Federacija BiH je dobila dodatnih 136,9 miliona KM, RS 90,5 miliona KM i Distrikt Brčko 4,6 miliona KM. Razlika predstavlja rezervu na posebnom računu za putarinu u iznosu od 0,25 KM.\nTagovi: porez Uprava za indirektno oporezivanje UIO BiH novac


Tag / Izveštaj / Vesti online\nVestionline, RTS 0 komentara\nUsvojen Izveštaj o Kosovu i Metohiji\nPoslanici Narodne Skupštine su oko 17.15 izglasali Izveštaj o Kosovu i Metohiji koji je u ponedeljak predstavio predsednik Srbije Aleksandar Vučić.\n10:02 >> 10:06\n"Prištini upravo prosleđen izveštaj o ubistvu Ivanovića"\nMinistarstvo pravde Srbije upravo je prosledilo Prištini opsežan izveštaj i odgovarajuće zapisnike sa saslušanja lica u vezi sa ubistvom Olivera Ivanovića.\nAmerički predsednik Donald Tramp izjavio je da je zaključak CIA da je saudijski prestolonasljednik Mohamed bin Salman naručio ubistvo novinara Džamala Kašogija "vrlo preuranjen" i najavio da će...\nSrbija iz ugla CIA\nAmerička Centralna obaveštajna agencija (CIA) objavila je u najnovijem izveštaju o zemljama sveta da su glavni faktori za povoljan privredni rast Srbije ekonomske reforme i strateška lokacija...\nUbijeni novinari koji su izveštavali o ruskoj paravojnoj jedinici\nTrojica ruskih novinara koji su istraživali aktivnosti ruske paravojne organizacije u Centralnoafričkoj Republici, ubijeni su iz zasede, saopštile su njihove medijske kuće i lokalni zvaničnici,...\n"Niko ne kaže da se nije desio zločin nad Bošnjacima, ali..."\nPredsednik RS Milorad Dodik izjavio je danas da niko ne smatra da treba da se negira zločin prema Bošnjacima u Srebrenici, ali da treba doraditi izveštaj koji govori o tome, uključivanjem i...\nDodik odbacuje izveštaj o Srebrenici?\nHan poručio: Na liderima Zapadnog Balkana da sad "preuzmu loptu"\nGujon: Zgrožen sam, pisaću svim francuskim medijima\nZgranut sam onim što se dogodilo juče jednom od najviših zvaničnika Republike Srbije Marku Đuriću, napisao na svom tviteru francuski humanitarac Arno Gujon.\n"Evropski zatvori gotovo puni"\nPrema Godišnjem statističkom izveštaju o zatvorima (SPACE) za 2016. godinu, koji je Savet Evrope u Strazburu objavio 20. marta, evropski zatvori su, u proseku, gotovo ispunjeni do poslednjeg mesta...\nEvropska komisija u izveštaju totalno "ocrnila" Hrvatsku\nU okviru redovnog izveštaja u kom se analizira stanje u svakoj od država članica, EU oštro kritikovala Hrvatsku i premijera Plenkovića, navodi portal "Index.hr".\nVolstrit i evropske berze opet u padu, evro ojačao\nAkcije na evropskim berzama i na Volstritu su danas u padu, a evro je ojačao.


Federalno ministarstvo za pitanja boraca: Kategorično odbijamo podjele! – Fokus.ba\nFederalno ministarstvo za pitanja boraca: Kategorično odbijamo podjele!\nFederalno ministarstvo za pitanja boraca i invalida odbrambeno-oslobodilačkog rata prijedloge za podjelu tog ministarstva smatra apsolutno neprihvatljivim i kategorično ih odbija.\nU današnjem saopćenju u povodu objavljene informacije HNS-a u medijima, odnosno njihovog odjela za branitelje, gdje traže formiranje dva odvojena fonda unutar Federalnog ministarstva za pitanja boraca ističu da podjele odbijaju jer poštuju i rade po Ustavu Bosne i Hercegovine i Ustavu Federacije BiH, koji ne predviđaju podjele ministarstava po nacionalnoj pripadnosti.\nNaglašavaju da Federalno ministarstvo za pitanja boraca i invalida odbrambeno-oslobodilačkog rata vrši poslove u okviru nadležnosti u skladu sa Zakonom o federalnim ministarstvima i drugim tijelima federalne uprave i Zakonom o Vladi Federacije BiH, koji nisu predvidjeli podjele ministarstava na nacionalnoj osnovi.\nPodsjećaju da su Reformsku agendu potpisali i predstavnici političkih stranaka HNS-a, da ta agenda predstavlja integraciju, odnosno zajednički put ka EU, a ne razgradnju i vraćanje unazad.\nIstiču da u svom radu poštuju principe zakonitosti i transparentnosti. Sve isplate su, kažu, tranasparentne, a što se ogleda kroz izvještaje prema Vladi i Parlamentu Federacije BiH, a izvještaji o radu, dodaju, objavljeni su i na web stranici Ministarstva.\n– Više od 95 posto budžeta na poziciji Federalnog ministarstva za pitanja boraca ide na isplate ličnih i porodičnih invalidnina i mjesečnih novčanih naknada za ratna priznanja i odlikovanja, direktno na ime i prezime i transakcijiski račun korisnika, a obračun se vrši putem općinskih službi i kantonalnih ministarstava nadležnih za pitanja branilaca i članova njihovih porodica. Dakle isplate su u potpunosti transparentne – navedeno je u saopćenju Ministarstva za pitanja boraca FBiH.\nNaglašavaju da je Ministarstvo prvi put od kada postoji dobilo pozitivno mišljenje od Ureda za reviziju institucija Federacije BiH, iz razloga što su maksimalno transparentno i u skladu sa Zakonom vršili isplatu budžetskih sredstva u 2016. godini.\n– U Federalnom ministarstvu za pitanja boraca je uposleno 22 posto uposlenika hrvatske nacionalnosti, što je daleko veći procenat nego što je iskazan na popisnu stanovništva (1991. godine – 17,38 posto i 2013. godine 15,43 posto) – istaknuto je u saopćenju.\nU vezi s bivšim resornim ministrom Zukanom Helezom kažu da najbolje govore negativna mišljenja Ureda za reviziju Institucija FBiH u njegovom mandatu, kao i mišljenja ratnih – vojnih invalida FBiH, koji su naveli da je Helez napravio ”Genocid nad ratnim vojnim invalidima”, saopćeno je iz Federalnog ministarstva za pitanja boraca i invalida odbrambeno-oslobodilačkog rata.


Izvor: B92, 23.Nov.2019, 13:20\nSigurno ste nekada videli savršen komad odeće koji bi vam odlično pristajao na proslavi na koju sledeći mesec idete, ali taj komad odeće je bio preskup. Svaki racionalan kupac u takvoj situaciji će sačekati sniženje, pogotovo ako je ono izvesno, ali i tada se može desiti peh – nestalo je vaše veličine ili su gužve u radnjama za vreme sniženja nesnosne.\nSa istim problemom se, kako sam svedoči, susretao arhitekta Ivan Kadić, koji je rešio da taj problem reši >> Pročitaj celu vest na sajtu B92 << i tako postao suosnivač 60seconds mobilne aplikacije.\nAplikacija 60seconds spaja kupce i brendove sa ciljem online kupovine uz posebne pogodonosti, koje su prilikom tradicionalne kupovine nezamislive. Reč je o aplikaciji za iOS i Android putem koje korisnici pristupaju virtuelnom tržnom centru sa prodavnicama različitih brendova sa različitim artiklima. Nakon što „zavire“ u online prodavnicu, korisnici aplikacije mogu sami da izaberu neki od ponuđenih popusta za artikal koji postavlja brend – npr. popust od 30, 40, 50 ili više procenata. Ukoliko brend prihvati njihovu ponudu, oni za 60 sekundi moraju odlučiti da li taj artikl žele da kupe ili ne – otuda i inspiracija za ime aplikacije.\nOsim velikih brendova koji stvaraju svoje prodavnice, svoje kreacije na ovoj aplikaciji mogu plasirati i prodavati i pojedinci, dok influenseri u saradnji sa brendovima mogu da reklamiraju određene artikle.\nPrema rečima suosnivača Ivana Kadića, primarni cilj ove aplikacije bio je da reši problem kompanija koje u svom vlasništvu imaju više brend ili multibrend objekata na lokalnom tržištu, kako bi na najbolji način ispratile proces prodaje za vreme trajanja sniženja, popusta ili akcija. Na taj način, ova aplikacija postaje jednako korisna kako za kupce, tako i za prodavce koji žele da unaprede svoje poslovanje.\nKadić u svojim javnim nastupima ističe i koliko je truda bilo potrebno uložiti u razvoj same aplikacije, budući da je, dok je trajao proces stvaranja, preko dana radio svoj redovni posao arhitekte, a svaki slobodan trenutak, obično noću, koristio je kako bi bio u kontaktu sa programerima i učio o načinu na koji se razvijaju mobilne aplikacije.\nKampanja „Srpske inovacije – ponos nacije“ koja nastoji da promoviše ovu i slične aplikacije, sprovedena je u okviru Programa za promociju i popularizaciju inovacija i inovacionog preduzetništva, koji je pokrenuo Kabinet ministra za inovacije i tehnološki razvoj. Cilj ovog projekta jeste da se građani, a posebno mladi, osnaže da razmišljaju na preduzetnički način, kao i da u većoj meri osnivaju svoje inovacione i tehnološke startap kompanije.\n09:19: Italija: Identifikovan prvi pacijent oboleo od kovida-19; Još je...


Ekipa SK "Valjevo 1880" zauzela je peto mesto na prvenstvu države u Streljastvu - Va1.info\nNaslovna/Vesti/Ekipa SK „Valjevo 1880“ zauzela je peto mesto na prvenstvu države u Streljastvu\nEkipa SK „Valjevo 1880“ zauzela je, na prvenstvu države održanom proteklog vikenda u Valjevu, peto mesto u kategorijama juniora i juniorki. Najbolji pojedinčani rezultat među Valjevcima imala je Tamara Jeremić koja je zauzela osmo mesto u kategoriji juniorki sa 353 kruga.\nU kategorijama pionira i pionirki najuspešniji su bili strelci Streljačkog kluba „Novi Beograd– Ušće“, koji su osvojili oba zlata u pojedinačnoj konkurenciji. U nadmetanju devojaka najpreciznija je bila Anja Knežević („Novi Beograd– Ušće“), koja je postigla i najbolji rezultat dana – 190 krugova. Kod pionira trijumfovao je Dimitrije Fatić („Novi Beograd– Ušće“), sa 183 kruga, koliko je „ubio“ i drugoplasirani Aleksa Rakonjac („Pančevo 1813“), pa je odlučila druga serija, u kojoj je Fatić bio uspešniji. „Crvena zvezda“ je ubedljivo pobedila u ekipnom takmičenju pionirki, dok je u muškoj konkurenciji prvo mesto pripalo „Stražilovu“ iz Sremskih Karlovaca, koje je samo za jedan krug nadmašilo drugoplasirani „Novi Beograd – Ušće“.\n„Mladost“ iz Inđije bila je ubedljiva u kategoriji juniora. Strelci ovog kluba su osvojili prvo mesto u ekipnoj konkurenciji i sve tri pojedinačne medalje. Trijumfovao je, sa najboljim rezultatom dana (381 krug), Dimitrije Gaćeša, kome je ovo druga titula prvaka države u samo nekoliko dana, jer ove sedmice je pobedio i na Prvenstvu Srbije za učenike srednjih škola u Smederevu. U konkurenciji juniorki pojedinačno zlato pripalo je pionirki „Pančeva 1813“ Ivi Rakonjac, dok je ekipno najbolji bio tim „Uljme“.\nStražilovo je bilo najbolje u konkurenciji seniora, a pojedinačno je najprecizniji bio član ovog kluba Darko Viner, sa krugom prednosti ispred najstarijeg učesnika prvenstva, 68-godišnjeg Milana Jarića (Spartak, Subotica) i dve godine mlađeg Novice Petrovića („Heroj Srba“, Smederevo), koji su oko vrata stavili srebro, odnosno bronzu. Jelena Todorović iz subotičkog „Spartaka“ je trijumfovala u takmičenju seniorki, u kome je ekipno zlato osvojio sastav „Aranđelovca“.


PALMER PORUČUJE "Ostalo je još mnogo posla u BiH" - Srpskainfo\nGrađani BiH mogu računati na SAD, EU i Evropsku komisiju kao jake i predane partnere, poručio je zamjenik pomoćnika državnog sekretara SAD Metju Palmer.\nInstitucije Bosne i Hercegovine treba oplemeniti da bi se omogućilo da sistem funkcioniše tako da zemlja ispuni uslove za članstvo u EU – kazao je zamjenik pomoćnika državnog sekretara SAD Metju Palmer.\n– To nas istovremeno podsjeća da naš posao nije završen i da je ostalo još mnogo posla, posebno u BiH da obezbijedimo da je sistem funkcionalan i institucije uspostavljene Dejtonskim mirovnim sporazumom pružaju onu vrstu usluga za koju su bile i namijenjene, te da politički okvir omogući da BiH napreduje na svom evropskom putu – naglasio je Palmer.\nPalmer je istakao da ljudi u BiH imaju aspiraciju za evropsku budućnost i identitet, te da žele mir, prosperitet i predvidljivost.\n– Govoriti o razmjeni teritorija i nekom drugom potencijalnom aspektu sporazuma predstavljalo bi odvraćanje pažnje od suštinskog cilja da Beograd i Priština rade na stvaranju puta ka normalizaciji. Mi taj proces podržavamo – zaključio je Palmer, prenosi Avaz.\nPolitika BiHMetju PalmerSAD\nPTICA PRONAĐENA U MAJU Bjeloglavi sup Luka pušten u prirodu nakon oporavka u Blagaju (VIDEO)\nSUMNJA SE NA TROVANJE Uginula dva bjeloglava supa u Blagaju


SASTANAK S PUTINOM DO KRAJA GODINE Dodik i Lavrov o pritiscima na Srpsku i NABAVCI RUSKIH VAKCINA - Srpskainfo\nSrpski član Predsjedništva BiH Milorad Dodik i ministar spoljnih poslova Ruske Federacije Sergej Lavrov konstatovali su da je vrijeme međunarodne uprave oličene u OHR isteklo i da BiH mora da autonomno i suvereno donosi odluke.\nUz želje za dobro zdravlje i što skoriji susret, Dodik je danas Lavrovu, koji je prije dva dana zbog odlaska u izolaciju nakon kontakta sa osobom zaraženom virusom korona morao da odgodi posjetu BiH i Republici Srpskoj, zahvalio na principijelnoj politici koju Ruska Federacija u kontinuitetu provodi u BiH.\nDodik je informisao je Lavrova o pritiscima koje trpi Republika Srpska u vezu sa zahtjevima za odricanjem od mehanizma zaštite putem entitetskog i etničkog veta zarad EU integracija, kojih se, kako je naglasio, Republika Srpska nikada neće odreći.\nRuski šef diplomatije najavio je i otvaranje odjeljenja Ambasde Ruske Federacije u Banjaluci, kao i dva kulturna centra, jedan u Banjaluci u Republici Srpskoj i u FBIH.\nNabavka ruskih vakcina\nTakođe, bilo je riječi i o nabavci ruskih vakcina, koje će moći da dobije i Republika Srpska i to oko 250.000 komada do Nove godine.\nDodik je prije razgovora s ruskim ministrom istakao da je potpisan predugovor sa ruskom stranom, koja je ponudila 1,2 miliona doza vakcine.\n– Pokušavamo da dobijemo 200.000 doza do Nove godine. Ne mogu obećati, ali činim sve da to bude realizovano. Razgovaraću danas sa Lavrovom i potenciraću tu temu, a da je došao u posjetu, to bi bila jedna od naših najvažnijih tema – rekao je Dodik.\nPolitika KoronaMilorad DodikOHRpolitikaruske vakcineSergej Lavrov


Pripadnici padobranskih jedinica američke i srpske vojske počeli su danas pripreme za zajedničke skokove koji će, ako meteorološke prilike budu dozvolile, biti izvedene u sredu i petak, iz transportnih aviona "C-130 Herkules" vazduhoplovnih snaga SAD i sa njihovim padobranima MC-6.\nBeograd 14. novembar 2017. 16:17\nPilot jednog od "Herkulesa" major Džared Sorensen rekao je da je zadovoljan što će imati priliku da izvede vežbu zajedno sa pripadnicima Vojske Srbije, i pohvalio srpsku gostoljubivost i hranu.\nKapetan bojan Kovačević iz Specijalne brigade Vojske Srbije objasnio je da je danas počeo "zemaljski" deo vežbe - priprema i upoznavanje sa procedurama i padobranima, a da je za sredu, ako meteorološki uslovi budu dozvoljavali, predviđen "skakački dan".\nSaradnju sa američkim padobrancima i pilotima Kovačević je okarakterisao kao "izuzetno korektnu".\nZavršena vežba američkih i srpskih padobranaca


Letovanje u Americi sa tri posla dnevno - Ozonpress :: internet portal\nTag: agencije, letovanje, rad u americi, studenti\nLetnji raspust hiljade mladih sa univerziteta širom naše zemlje provešće radno u Americi, gde će za skromnu zaradu tokom tri meseca raditi i po tri posla dnevno. Agencije im garantuju jednog sigurnog poslodavca, osiguranje i smeštaj, a za sve ostalo studenti se moraju sami snaći, desetak hiljada kilometara daleko od svog doma.\nAmerički san za studente iz Srbije ne podrazumeva kuću u predgrađu Čikaga, bazen u skrivenom delu dvorišta, skup automobil, niti stan na Menhetnu. Par hiljada zarađenih dolara u džepu i nekoliko fotografija sa popularnih lokacija, ispunjenje su svih snova studenata koji će i ove godine „proći“ kroz program „Work&Travel“. Za mesec dana ovi mladi ljudi kreću na dalek put.\n– Moj posao biće raspremanje hotelskih soba. Radiću pet dana nedeljno i, kad se sve sabere, mislim da ću uspeti da budem na nuli kad se vratim. Iako to nije slučaj sa ljudima koji rade više poslova, ja putujem prvi put i nisam se usudio da na sebe preuzmem veliku odgovornost – priča Borislav Đilas, apsolvent Fakulteta političkih nauka u Beogradu, koga će za nekoliko dana obasjati sunce države Mičigen.\nĐilasovu priču dele mnogi akademci širom Srbije, koji su ove godine prvi put krenuli u Sjedinjene Američke Države. Prilika da otputuju negde na duže vreme, upoznaju američku kulturu, usavrše engleski jezik i zarade na sezonskim poslovima svakako su satisfakcija ovog programa.\nVeliki broj specijalizovanih agencija trudi se da raznovrsnijim poslovima privuku mlade. Ono što im je zajedničko jeste cena standarnog paketa usluga, koja se kreće oko 1.200 američkih dolara. On obuhvata pronalaženje radne ponude i sudelovanje agencije u organizovanju smeštaja, dok je na studentima samo da polože ispite i spakuju se za „američko“ leto.\n– Iz godine u godinu sve više studenata se interesuje, ali su i sve informisaniji. Koncepcija programa je pre svega kulturnog karaktera, ali je napravljen tako da se isplati ono što je u njega uloženo. Najznačajnije je što sa potpisivanjem radnog ugovora mladi imaju sva prava kao i američki radnici, svoj socijalni broj i zdravstveno osiguranje – tvrdi Slobodan Ristovski, direktor agencije „American Adventure“.\nKulturna razmena, sudeći po pričama studenata, nije primarni cilj zbog kojeg se odlučuju na putovanje u ovu daleku zemlju. Oni kojima ovo nije prva godina da koriste ovaj program već su u mogućnosti da samostalno pronađu posao i mesto stanovanja. Imaju i jeftiniji program-paket, koji se kreće oko 800 američkih dolara, i obuhvata sve pogodnosti kada je u pitanju pomoć pri viziranju i osiguranju tokom boravka.\nNada, studentkinja master studija na Filološkom fakultetu u Beogradu, već drugo leto provodi „zimujući na Aljasci“, gde je pronašla još dva dodatna posla, pored onog koji joj je agencija pre dve godine prvi put obezbedila.\n– Radim na recepciji jednog hotela puno radno vreme, a nakon toga odlazim u lokalni supermarket gde radim šest sati dnevno. Osim toga, jednoj meštanki pomažem u spremanju i čišćenju apartmana, a ona mi je ove godine obezbedila i veoma jeftin smeštaj. Aljaska je sve popularnija za poslove, dosta može da se zaradi, a manje je izazova na koje možete potrošiti zarađeni novac nego u Njujorku, na primer – objašnjava Nada, koja je pre tri dana stigla u najseverniji, izdvojeni deo Amerike.\nOsim ovih poslova, najviše se nude i poslovi u kuhinji, koji obuhvataju pranje sudova i pripremu hrane, poslovi spasioca na bazenima, dok je za plaćeniji rad u kafićima i na kasama u supermarketima glavna prepreka visok nivo znanja engleskog jezika. Kada se mladi opredele za poslove, sledi intervju sa predstavnikom poslodavca, koji odlučuje da li zadovoljavaju njihove kriterijume. Ovi intervjui traju najviše desetak minuta, a u roku od nekoliko dana svi dobiju povratnu informaciju da li su dobili posao.\nOsnovni uslov koji mora da se ispuni jeste da ste redovan student, da svoje studentske obaveze ispunjavate na vreme i da imate dovoljno smelosti da se upustite u novo iskustvo.\nŠTA U SLUČAJU OTKAZA\nSve agencije koje nude program „Work&Travel“ sarađuju se brojnim sponzorskim agencijama iz SAD, koje brinu u studentima dok su u njihovoj zemlji. Obaveza studenta je da se dogovorenog datuma javi na ugovorom potpisani posao, a ukoliko ne bude zadovoljan uslovima, pa dobije ili da otkaz poslodavcu, sponzorska agencija „stoji iza njega“.\n– Svako može da da otkaz, jer se nekada desi da uslovi nisu onakvi kakve je poslodavac najpre ponudio. U tom slučaju student mora najpre da kontaktira sa sponzorskom agencijom, a ona će pokušati da reši problem sa poslodavcem. Ukoliko to nije moguće, u obavezi je da studentu nađe novi posao, ukoliko ga omladinac već nije sam pronašao – tvrdi Slobodan Ristovski, direktor agencije „American Adventure“.\nAGENCIJE NE POKRIVAJU SVE TROŠKOVE\nSvi programi obuhvataju osiguranje, podršku sponzorske kompanije tokom boravka u Americi i pripremu dokumentacije i zakazivanje termina u Konzulatu SAD. Ono što programi ne obuhvataju su povratne avionske karte, čija cena varira u zavisnosti od odredišta, taksa za razgovor u Ambasadi u iznosu od 140 američkih dolara i individualni troškovi ishrane i smeštaja.


Strani investitori zainteresovani da grade aerodrom za male avione u Štoju - Avio Portal\nStrani investitori zainteresovani da grade aerodrom za male avione u Štoju\nMay 7, 2021 Redakcija\t0 Comments\tFly-in Community, Predsjednik opštine Ulcinj Aleksandar Dabović, Ulcinj\nIzvor: Opština Ulcinj i Portal Ulcinj\nAmeričko- italijanski investitor zainteresovan je za izgradnju aerodroma za male avione u turističke svrhe , saopštio je predsjednik opštine Ulcinj Aleksandar Dabović.\nOn je kazao da je sa potencijalnim invetsitorima održao on line sastanak.\n“ U pitanju je prezentacija projekta „Fly-in Community“ u Štoju, koji podrazumijeva izgladnju aerodroma za male avione u turističke svrhe i pratećih turističkih sadržaja. Taj koncept veoma je popularan u SAD i zapadnoj Evropi”, rekao je Dabović.\nPrema njegovim riječima, dogovoreno je da zajednički rade na daljoj razradi projekta. “ Opština Ulcinj je na usluzi svim ozbiljnim potencijalnim investitorima, koji pored investicije donose i know-how”, istakao je Dabović.\n← Drugi dan Međunarodne Hidro avio regate Montadria 2021\nTurkish Airlines ostvario profit uprkos pandemiji →


Vesti online / Vesti / Ex YU / Radili za praznike, pa kažnjeni\nTo je izjavio načelnik Odeljenja za inspekcijske poslove, Bojan Čvoro.\n- Nije bilo prekršaja 1. januara, dok su 2. i 9. januara kažnjene ukupno četiri firme. Četiri prekršajna naloga napisana su na ime firmi, a četiri na odgovorno lice u firmama - rekao je Čvoro.\nPrema njegovim rečima, jednom od kažnjenih privrednih subjekata prekršajni nalog je izdat dva puta, 2. i 9. januara, zbog nepoštovanja Zakona o praznicima, prenosi Srna.\nČvoro je dodao da je prethodnih godina inspekcija imala mnogo više posla.\nU Srpskoj su, shodno Zakonu o praznicima, neradni dani 1. i 2. januar, kada se obležava međunarodna Nova godina, kao i 9. januar - Dan Republike Srpske.\nCvijanovićeva o dešavanjima u Banjaluci\nEX YU Dodik: Nema žičane ograde na granici sa Srbijom


Leskovčanin uhapšen zbog pokušaja silovanja, krađe automobila i druga krivična dela – Info Centar Juga\nLeskovčanin P.V. uhapšen u Nišu zbog pokušaja silovanja, 5 krađa automobila, teške krađe, krivično delo protiv bezebdnosti saobraćaja i nepružanja pomoći osobi povređenoj u nezgodi koju je izazvao.\nSumnja se da je P.V. u Leskovcu, u ulici Rade Končara, 2. decembra tekuće godine u večernjim satima, nakon što je protivpravno prisvojio automobil marke „ford eskort“, izazvao saobraćanu nezgodu u kojoj je pešak starosti 21 godinu zadobila teške telesne povrede nakon čega je pobegao sa mesta događaja ne pružajući pomoć povređenom licu u saobraćajnoj nezgodi, što potvrđuju u Policijskoj upravi Leskovac.\nTakođe, on se tereti da je, koristeći trenutak nepažnje vlasnika vozila ključem koji je zatekao u boš bravi , startovao automobil marke „golf“, „ford eskort“, „volkswagen pasat“, „ford eskort“ i „mazda2 i udaljavao se u nepoznatom pravcu.\nOn se sumnjiči i da je krajem novembra i početkom decembra ove godine, na teritoriji Leskovca, obijao trgovinske objekte iz kojih je krao novac i telefone. Sumnja se i da je na automobilu „opel astra“, „zastava iveko“, „golf“ i „opel zafira“ polomio staklo na vozačevim i suvozačevim vratima i iz istih protivpravno prisvojio razne stvari.\nLESKOVAC: JKP VODOVOD KRŠI PRAVA POTROŠAČA\nLeskovac: Vučić u utorak otvara novi pogon fabrike Yura\nU Lebanu održana promcija knjige „Rođena sam iz ljubavi“


RTS :: Lončar: Džepovi epidemije tamo gde se ne vodi računa\nKoronavirus u Srbiji Lončar: Džepovi epidemije tamo gde se ne vodi računa\nutorak, 26. maj 2020, 13:40 -> 15:59\nLončar: Džepovi epidemije tamo gde se ne vodi računa\nEpidemija koronavirusa u Srbiji se smiruje, a situacija u Vranju, Leskovcu, Smederevu i Zaječaru, gde se pojavio veći broj zaraženih, sada je pod kontrolom. Svi pacijenti pozitivni na virus u ta četiri grada su sa blažom kliničkom slikom i nemaju komplikacije.\n"To su džepovi koji se pojavljuju i koji su očekivani na mestima gde se ne vodi dovoljno računa. Država je obavila svoj deo posla, onda smo ušli u fazu gde je odgovornost na svima nama. Tamo gde nisu poštovane mere došlo je do pojave većeg broja pozitivnih", rekao je novinarima u Beogradu ministar zdravlja Zlatibor Lončar.\nLončar je naveo da još nema opuštanja i da je neophodno da se poštuju mere fizičke distance, nošenja maski u zatvorenom prostoru i pranja ruku.\n"Broj pacijenata koji su kod nas hospitalizovani će se povećavati, ne zato što je ukupno veći broj inficiranih nego zato što se pojedinačne kovid bolnice gase, a mi preuzimamo najteže bolesnike kojima je potrebna dalja nega i dalje zbrinjavanje", rekao je direktor Klinike za infektivne bolesti Goran Stevanović.\nNaglasio je da su prethodnih dana preuzimali teže bolesnike iz kovid bolnice Pančevo, a da danas preuzimaju pacijente iz KBC Zvezdara.\nStevanović je dodao da je sve manje ambulantnih pregleda zbog koronavirusa, ali da se povećava broj bolesnika koji imaju temperaturu i neku drugu simptomatologiju koji nemaju mnogo veze sa kovidom, ali se upućuju u Kliniku za infektivne bolesti.


Kadetska selekcija aleksandrovačkog Borca uspela je da osvoji neophone bodove na današnjem gostovanju u Novim Kozarcima i na taj način postane šampion kadetske lige. Crveno plavi su savladali domaćina, ekipu Slobode, rezultatom 2:1 i tako još jednom pokazali da su najbolji kad je najteže i najpotrebnije. Ovo je deseta pobeda crveno-plavih ove sezone, a ukupno su uspeli da sakupe 31 bod što je trenutno 6 više od drugoplasirane Kozare koja svoju utakmicu poslednjeg kola tek treba da odigra, ali taj rezultat svakako neće uticati na sam vrh tabele jer je prednost aleksandrovčana nedostižna.\nKoliko je ovo teška utakmica za kadete Borca danas bila potvrđuje i podatak da su crveno-plavi gubili na gostovanju u Novim Kozarcima pošto je Sloboda vodila posle prvog poluvremena rezultatom 1:0. Ipak, u nastavku dva brza pogodka Puhara i Mahalbašića i sigurna igra do samog kraja utakmice koja je garantovala velike bodove i trofej koji su ovi momci sasvim sigurno zaslužili.\nSve čestitke svim akterima ove današnje utakmice, svim igračima kadetske selekcije, stručnom štabu koji je i ove godine besprekorno vodio Nikola Delić, kao i upravi kluba na čelu sa Predsednikom Puharom koja je omogućila sve neophone uslove za veliki uspeh.


Grujičić: Više bih cenila da su, pre pisma, zamenili kolege u kovid bolnicama - OGLASNA TABLA - INFO\nGrujičić: Više bih cenila da su, pre pisma, zamenili kolege u kovid bolnicama\n29 јула, 2020 0109\nDirektorka Instituta za onkologiju i radiologiju u Beogradu Danica Grujičić za otvoreno pismo lekara kaže da bi ga više cenila da je došlo nakon što su se te iste kolege ponudile da malo zamene lekare u kovid-bolnicama.\nGovoreći o otvorenom pismu lekara, koje je podržalo više od 2.700 zdravstvenih radnika, dr Grujičić kaže da svako treba da izrazi svoje mišljenje, ali da bi ona volela da su te kolege i ponudile da malo zamene radnike u kovid centrima, pa onda da napišu pismo. To bi imalo mnogo veći efekat, nego što su samo napisali pismo, istakla je doktorka i rekla je da bi više cenila sve to.\n„Ne vidim da su oni predložili nešto drugačije nego što je to predložio Krizni štab, mislim da u ovoj situaciji treba da pokažemo jedinstvo“, dodala je doktorka. Dajte da se izborimo, i da se posle izborimo za bolje uslove u zdravstvu, kazala je.\nDoktorka kaže da ima problema u našem zdravstvu, ali da je dosta toga urađeno, podsećajući da nije bilo gama noža, X noža, da su dobili nove akceleratore i da bi bez toga danas mogli da zatvore Institut. Dodala je i da je otvorena Onkologija 2.\nUpitana da li zna ko se iz njenog Instituta potpisao i da li će imati posledice, kaže da nije gledala spisak, ali da svako ima pravo da se potpiše i da joj tako nešto ne pada na pamet.\nViše se žali na zakon koji, kako ističe, štiti neradnike, kojima se ne može ništa, pa isto prolaze i neradnici i oni koji rade perfektno.\nMišljenja je da će epidemija da oslabi u avgustu, a za jesen ima predlog…\n„Postoje sada antivirusni lekovi (daju ih u Rusiji, na Zapadu), i treba ići na to da se nabavljaju ti lekovi koji sprečavanju razmnožavanje virusa… Vi ako ih uzimate na vreme, petog dana vi ste zdrav čovek“, kaže doktorka koja ističe da je u tome jako važna uloga lekara opšte prakse.\nIstiče da treba, kao i inače, raditi na jačanju imunog sistema i čuvanju zdrave životne sredine i skeptična je po pitanju vakcine, jer, navodi, vidimo da ima slučajeva da kovid dobije ponovo onaj ko ga je preležao, tako da to zavisi, kako kaže, od mnogo faktora – imuniteta, sredine…\nDirektorka Instituta za onkologiju i radiologiju izjavila je da nedeljno, kad se pogleda broj pregleda, rade gotovo kao na nivou pre epidemije, ističući da ne postoje liste čekanja za operacije onkoloških pacijenata. Dodaje da je osmoro zaposlenih, trenutno, zaraženo koronavirusom, a da su dvoje od njih hospitalizovani.\nPotvrđeno 37 novih slučajeva virusa COVID-19 u Zlatiborskom okrugu\nDanas i sutra velike vrućine, potražite hlad i osveženje


Novi koncept kontrole kvaliteta vina\nAktuelno / Štampa / Novi koncept kontrole kvaliteta vina\nU skladu sa tradicijom u kojoj kvalitet igra presudnu ulogu, u organizaciji Odbora za tehnološke inovacije Privredne komore Srbije, zaposlenima iz “ RUBIN AD “ održana prezentacija novog koncepta kontrole kvaliteta vina i alkoholnih pića, koji je u funkciji zaštite proizvodjača i potrošača razvijen od firme „SG Isotech“ iz Bečeja\nPostupak je patentiran i naučno verifikovan, a radi se o novom analitičkom metodu za utvrdjivanje i detekciju ilegalnih praksi u proizvodnji vina, kao što su dodatak šećera ili vode u širu groždja pre alkoholne fermentacije. Ova analitička metoda daje konkretan dokaz o autentičnosti ispitivanog uzorka vina i mogućnost utvrdjivanja onoga što se traži po svim svetskim regulativama o vinu.\nPrezentaciji su pored zaposlenih u firmi “ RUBIN AD “ prisustvovali Jovan Boberić predstavnik firme „SG Isotech“, dr Danica Mićanović, sekretar Odbora za tehnološke inovacije PKS i savetnik predsednika PKS, Vojislav Stanković. Po rečima Marka Maličanina, direktora tehničko tehnološkog razvoja „Rubina“, ova metoda je nešto što je potrebno kako proizvodjačima tako i potrošačima vina.\n„RUBIN AD“ je potvrdio lidersku poziciju i kao proizvodjač koji ima čak pet vrsta vina koji su ispunili uslove za dobijanje ljubičaste evidencione markice i oznake KGPK, kojom se obeležavaju najkvalitetnija, vrhunska vina sa kontrolisanim i garantovanim geografskim poreklom i kvalitetom koja se proizvode isključivo od groždja iz odredjenog rejona. „RUBIN AD“ je od svog osnivanja 1955. godine, pa do danas, sve svoje razvojne aktivnosti usmerio ka unapredjenju tehnologija i kvaliteta proizvoda. To je rezultiralo liderskom pozicijom u svim segmentima tržišta u kojima učestvuje. „Rubin“ se 2005. godine privatizuje i sa novim vlasnikom, kompanijom INVEJ, nastavlja da kroz racionalizaciju i unapredjenje kvaliteta u svim segmentima poslovanja održi lidersku poziciju na domaćem tržištu i da u isto vreme postane i značajan u izvozu srpskih vina i alkoholnih pića kako u zemlje EU tako i u Rusiju, Australiju, Kanadu i SAD.


UŽIVO: Belgija - Panama - Smedia\nReprezentacija Senegala ostaje poslednji debitant koji je ostvario pobedu u svojoj prvoj mundijalskoj utakmici. Bilo je to 2002, kada su Afrikanci savladali Francusku 1:0.\nPriliku da ostvare isti podvig na ovogodišnjem Svetskom prvenstvu u Rusiji imali su Island i Panama, međutim, ništa od toga. Islanđani svakako mogu biti zadovoljni, jer su igrali 1:1 sa Argentinom, ali će navijači Paname najverovatnije morati da se zadovolje "samo" učešćem. Jesu njihovi heroji pružili sasvim solidnu partiju protiv Belgije, ipak, nedovoljnu da se izbegne poraz.\nIzabranici Kolumbijca Ernana Gomeza odigrali su vrlo borbeno i požrtvovano do samog kraja. U prvom poluvremenu su uspeli da odole brojnim napadima Belgijanaca, čak i da zaprete u par navrata, ali je u nastavku usledio brz i fantastičan pogodak...


Poglavlje 26 obuhvata oblast obrazovanja, obuke, programe za mlade i kulturu. Ove oblasti su u nadležnosti država članica Evropske unije koje ih sprovode u duhu saradnje i dobrovoljnih merila. Ugovorom o funkcionisanju EU nalaže se da Unija podstiče saradnju između država članica, kao i da pomaže i dopunjuje njihove aktivnosti, pri tom poštujući njihovu nadležnost za sadržaj nastave, organizaciju sistema obrazovanja i stručnog osposobljavanja, kao i njihovu nacionalnu i regionalnu kulturološku raznolikost.\nZnačaj Poglavlja 26 - Obrazovanje i kultura se ogleda u činjenici da je u razvijenim ekonomijama EU prepoznato da je glavni razvojni resurs ljudski kapital, a njegov kvalitet prvenstveno zavisi od ponude odgovarajućeg obrazovanja i obuke. Lisabonskom strategijom, iz 2000, Evropski savet je postavio za cilj da EU postane najkonkurentnija i najdinamičnija privreda utemeljena na znanju, sposobna za održivi ekonomski rast, s većim mogućnostima zapošljavanja, boljim poslovima i većom socijalnom kohezijom. Pravni okvir, u kojem su smernice za kreiranje društva znanja u EU, manifestuje se kroz veliki broj dokumenata EU (Bolonjska deklaracija, Lisabonska strategija, Kopenhaška deklaracija itd.).\nEvropska unija se danas koristi otvorenom metodom koordinacije u usklađivanju obrazovnih politika. To je način kojim se šire najbolje prakse i postiže veće približavanje na putu prema najvažnijim ciljevima EU. Ova metoda omogućava okvir za saradnju zemljama članicama, tj. približavanje nacionalnih politika i ostvarivanje ciljeva koje su svi prihvatili.\nZa vrednovanje obrazovanja i stečenih veština uspostavljen je Evropski kvalifikacioni okvir kao alat prevođenja i međunarodnog poređenja kvalifikacija pojedinaca, radi njihove procene na tržištu rada.\nProgram „Obrazovanje i obuka 2020“ je novi strateški okvir za evropsku saradnju u obrazovanju i obuci koji se zasniva na prethodnom programu „Obrazovanje i osposobljavanje 2010“. On pruža zajedničke strateške ciljeve za države članice, uključujući i niz principa za postizanje ovih ciljeva kao i zajedničke radne metode. Glavni cilj okvira jeste podrška državama članicama u daljem razvijanju njihovih sistema obrazovanja i obuke. Ovi sistemi bi trebalo da pruže bolja sredstva svim građanima za realizovanje njihovih potencijala kao i da obezbede održiv ekonomski rast i mogućnost zapošljavanja. Okvir bi takođe trebalo da uzme u obzir celokupan spektar sistema obrazovanja i obuke u svetlu perspektive doživotnog učenja koji pokriva sve nivoe i kontekste (uključujući neformalno i neobavezno učenje).\nSrbija je dosegla dobar nivo pripremljenosti u ovoj oblasti. Izvestan napredak je postignut u oblasti poboljšanja nastavnih programa i obrazovanju nacionalne agencije za Erazmus +. U narednoj godini, Srbija treba posebno da poveća učešće dece u predškolskom obrazovanju, i to naročito dece iz ugroženih grupa, kao i da dovrši uspostavljanje okvira sistema za nacionalne kvalifikacije.\nZajednički ciljevi za politike mladih Evropske unije definisani su u Strategiji Evropske unije za mlade (2010-2018). Strategija EU za mlade je osmišljena u cilju stvaranja jednakih mogućnosti obrazovanja i učešća na tržištu rada za mlade ljude širom Evrope, kao i njihovog podsticanja da postanu aktivni građani društva. Strategija se sprovodi kroz saradnju sa zemljama članicama, strukturirani dijalog, omladinski rad i promoviše proaktivno učešće mladih u svim strukturama evropskog društva, povećanje njihove mobilnosti i interakcije kroz podršku razmjena, inicijativa i aktivnosti u polju delovanja mladih.\nCilj zajedničke politike u oblasti kulture nije da harmonizuje kulturne identitete, već da zaštiti i unapređuje bogatstvo evropske kulture. Konvencija UNESCO-a o zaštiti i podsticanju raznolikosti kulturnog izraza iz 2005. godine, koju su članice EU ratifikovale, predstavlja glavnu komponentu pravnih tekovina Evropske unije. Saopštenjem Komisije o Evropskoj agendi za oblast kulture u globalizovanom svetu uveden je strukturni dijalog sa sektorom za kulturu i otvoreni metod saradnje, kako bi se postigla tri zajednička skupa ciljeva: kulturološka raznolikost i interkulturalni dijalog; kultura kao katalizator za kreativnost; i kultura kao ključna komponenta u međunarodnim odnosima.\nU oblasti obrazovanja, osposobljavanja i mladih, države članice treba da imaju zakonski, administrativni i finansijski okvir, kao i postojeće neophodne kapacitete za sprovođenje kako bi se omogućilo dobro upravljanje programima.


Miloš Bugarin - Istinomer\nDatum rodjenja: 13. 9. 1962.\nRođen je 1962. godine u Bijelom Polju.\nU rodnom mestu je završio osnovnu i srednju školu. Diplomirao je 1988. godine na Odseku za ratarstvo na Poljoprivrednom fakultetu Univerziteta u Beogradu.\nOd sticanja diplome pa do zaposlenja u Poljoprivrednom kombinatu godinu dana radio kao konobar. Onda se zapošljava u preduzeću 7. juli, ogranku PKB-a, a 2001. godine je izabran za generalnog direktora najvećeg poljoprivrednog preduzeća PKB.\nBugarin je bio predsednik Skupštine Privredne komore Srbije, dok je funkciju predsednika Privredne komore Srbije počeo da obavlja septembra 2007. godine do marta 2013.\nBugarin je danas direktor preduzeća MK Agriculture koje je u vlasništvu biznismena Miodraga Kostića.